Fikry Ibrahim Hantar Rombongan Merisik Siti Nordiana?

Tiada angin tiada ribut timbul khabar angin mendakwa Fikry Ibrahim menghantar rombongan merisik Siti Nordiana dan bakal berkahwin pada tahun hadapan. Malah, Fikry juga dikatakan sudah menghantar cincin merisik secara senyap.

Bagaimanapun, Fikry menafikan dakwaan tersebut dan akui terkejut dengan gosip itu. Ujarnya lagi, dia ada perancangan untuk mengakhiri zaman bujang tetapi dalam tempoh dua tahun lagi.

“Saya tak tahu macam-mana boleh timbulnya gosip saya dah hantar rombongan merisik dan bakal berkahwin dengan Nana pada tahun depan.

“Merisik dan bakal berkahwin itu memang tidak benar. Tahun depan saya akan sibuk sebab nak fokus pada kerjaya dan perniagaan sahaja.

“Saya memang akan berkahwin tapi sasaran saya untuk tamatkan zaman bujang pada tahun 2021 atau 2022,” katanya kepada mStar Online.

Dalam pada itu, Fikry berkata dia enggan melayan gosip sedemikian selagi perkara itu tidak menimbulkan fitnah yang menjejaskan nama mereka atau melampaui batas.

Fikry dan Nana mula berkawan rapat selepas menjadi pengacara bersama dalam satu program dan gandingan menerusi drama Cekelat Semanis Honey. Namun, kedua-dua mereka menjelaskan hubungan itu hanya atas dasar kerja sahaja.


Isteri Da’i Farhan Didakwa Doktor Palsu, Netizen Lapor KKM

Nampaknya kontroversi terpalit Da’i Nik Farhan masih lagi menjadi bualan ramai selepas pendakwah itu mengumumkan berkahwin dengan seorang janda anak lapan kemudian menceraikan isteri pertamanya yang sedang sarat hamil.

Ramai yang tertanya-tanya siapakah gerangan isteri barunya yang dikenali sebagai Dr Erin. Dalam satu temu bual baru-baru ini, Da’i Farhan turut merujuk isteri barunya, Noorainul sebagai ‘doktor’

Malah, sebelum ini tular mengenai isteri barunya yang mendakwa seorang pakar neurologi. Bagaimanapun, hasil carian netizen mendakwa nama Dr Erin iaitu Noorainul Naqim Mohd Radzi tidak wujud dalam Medical Medical Council (MMC).

Kesalahan Menyamar/Menggunakan Profesion Kesihatan Di Bawah KKMPihak kami menerima kiriman inbox daripada seorang…

Menerusi satu perkongsian di Facebook Penolong Pegawai Perubatan, nama Dr Erin tiada dalam data sedangkan semua doktor perubatan bertauliah dan berdaftar dengan Kementerian Kesihatan Malaysia (KKM) disenaraikan di situ beserta biodata.

Malah kenyataan itu juga menyebut, ada kemungkinan beliau menyamar atau menyalahgunakan gelaran tersebut yang merupakan satu kesalahan di bawah Undang Undang Malaysia.

Hasil siasatan netizen juga mendapati, terdapat satu akaun Facebook Dr Erin yang kini tidak lagi aktif dimana dia mendakwa dari hasil rawatannya, jumlah virus pesakit HIV telah menurun dengan menghentikan pengambilan ubat hospital.

Dah lah Fake Dr. Lepas tu buat service illegal , suruh patient hiv stop ubat?????

Report dah buat. Hopefully ada action because it’s against them law to impersonate a doctor. pic.twitter.com/p066RWftcy

Mendakwa dirinya seorang ahli neurologi di Instagram, namun satu keratan akhbar tular mengenainya mempromosikan butiknya yang pada masa itu bakal dilancarkan di Setapak, Kuala Lumpur, beberapa tahun lalu.

Dalam keratan akhbar yang sama, Noorainul mendakwa memiliki Ijazah Pengurusan Perniagaan Universiti Teknologi MARA dan Diploma Kecantikan dan Dandanan Rambut dari London Academy.

Rata-rata netizen tertanya-tanya, bilakah Dr Erin mengambil kursus perubatan untuk menjadi seorang pakar neurologi. Turut tular satu sijil menunjukkan Dr Erin menerima gelaran doktor dari Electronic Medication Council of Malaysia namun pihak yang menandatangani sijil tersebut didapati tidak wujud.

Dalam pada itu, satu lagi yang menjadi perhatian adalah di Instagram Dr Erin menulis di profil bahawa dia mempunyai 8 orang anak, namun di profil Facebook lama miliknya menulis dia ibu kepada 10 orang anak serta memuat naik foto kesemua anaknya.

Pelbagai spekulasi timbul mengenai isteri baru Da’i Farhan, namun setakat ini masih tiada kenyataan lanjut daripada Farhan mahupun Dr Erin mengenai dakwaan doktor palsu.


Rakan Baik Bekas Isteri Tuntut Da’i Farhan Mohon Maaf

Kontroversi rumah tangga Da’i Farhan menjadi bualan ramai dan hangat diperkatakan apabila tular surat terbuka daripada seorang individu yang mendakwa pendakwah itu berkahwin dengan seorang janda anak lapan tanpa pengetahuan isterinya.

Susulan pendedahan itu, Da’i Farhan menafikan dakwaan tersebut serta membuat laporan polis dan tuntutan saman terhadap individu tersebut yang merupakan rakan baik bekas isterinya, Ches Al-Maliki.

Terbaru, Ches menerusi akaun Facebooknya berkata Da’i Farhan sudah pun menarik balik saman tersebut. Menerusi kenyatannya itu, Ches menuntut Da’i Farhan membuat permohonan maaf secara terbuka dalma tempoh 24 jam.

Sekiranya pendakwah itu gagal berbuat demikian, tindakan undang-undang akan diambil. Menurut Ches, permohonan maaf itu adalah untuk membersihkan namanya yang sebelum ini didakwa sebagai pemfitnah.

Dalam pada itu, Ches berkata peguamnya sudah pun bersedia untuk menfailkan saman terhadap pendakwah berkenaan.

Terdahulu, Da’i Farhan tampil menjelaskan dakwaan individu yang juga merupakan rakan baik isterinya kerana mahu membalas dendam dan tidak boleh menerima isterinya reda untuk hidup bermadu.


Kini Anda Boleh Cuba Jenama Pembersih Muka No.1 Di Malaysia Pada Harga Hanya RM25

Sebagai seorang wanita, anda pastinya impikan kulit yang cantik dan sihat untuk tingkatkan keyakinan diri. Bukan mudah sebenarnya untuk menjaga kesihatan kulit muka lebih-lebih lagi usia semakin dewasa.

Kulit muka kita boleh berubah dari berminyak dan mudah berjerawat kepada kulit yang kering dan sensitif misalnya. Oleh itu, anda perlu mencuba pelbagai produk untuk mencari kesesuaian dengan penjagaan kulit anda.

Cethapil merupakan jenama penjagaan kulit yang disarankan oleh ramai pakar dermatologi kerana ianya bersifat lembut ke atas semua jenis kulit, bukan sahaja kulit sensitif. Data menunjukkan 97% wanita yang mencuba Cetaphil akan terus menggunakan produk pembersihan muka Cetaphil secara berterusan.

Lisa Surihani pun bersetuju dengan keberkesanan produk Cetaphil, Beliau mula menggunakan produk Cetaphil ketika mengandung anak kedua yang menyebabkan kulit beliau menjadi sangat berminyak dan berjaya mengatasi masalah itu dengan Cetaphil Gentle Skin Cleanser.

Sejak itu, Lisa Surihani menggunakan produk Cetaphil secara berterusan dan kekal dengan pembersih muka yang sama walaupun mengalami perubahan jenis kulit muka yang berbeza sehingga ke hari ini.

Kini anda boleh mencuba produk paling laris Cetaphil dengan pek hadiah perayaan pada harga hanya RM25. Happiness Gift Set ini berikan anda atau orang tersayang peluang untuk mencuba Cetaphil Gentle Skin Cleanser 59ml dan Cetaphil Moisturizing Lotion 59ml yang bakal memberikan kulit muka yang lebih sihat.

Jika anda mencari kombinasi paling berbaloi, pek perayaan Joy Gift Set memberikan anda Cetaphil Gentle Skin Cleanser 125ml dan Cetaphil Moisturizing Cream 50g pada harga hanya RM45 untuk kulit yang lembut dan sihat secara berpanjangan.

Pek perayaan paling berbaloi adalah Health Gift Set yang memberikan anda dua Cetaphil Gentle Skin Cleanser 500ml pada harga hanya RM85 untuk penggunaan jangkamasa panjang dan kulit muka lebih sihat setiap hari.

Dengan pek hadiah perayaan Cetaphil ini, anda tidak perlu berbelanja besar untuk memberikan kulit muka anda pembersih yang terbukti berkesan. Anda juga boleh hadiahkan kepada orang tersayang atau pun rakan-rakan yang masih mencari penyelesaian masalah kulit mereka.

Bukan itu sahaja, Cetaphil kini sedang mengadakan peraduan bersama Guardian Pharmacy bermula 28 November sehingga 31 Disember 2019 yang membolehkan anda untuk menang hadiah hebat bernilai hampir RM5,000.

Anda hanya perlu berbelanja produk hebat Cetaphil minimum RM50 dalam satu resit Di Guardian Pharmacy dan anda layak untuk sertai peraduan ini. Hanya hantarkan resit pembelian menerusi Whatsapp ke 014-3664610 dan simpan resit untuk bukti setiap penyertaan. Mudah sahaja bukan?

Satu pemenang bertuah akan dipilih untuk memenangi Dyson AirwrapTM Styler Complete Hair Styler bernilai RM2,119 dan 10 pemenang lagi akan menerima hamper eksklusif Cetaphil bernilai RM250 setiap satu.

Kunjungi Guardian Pharmacy terdekat untuk dapatkan produk Cetaphil pada harga menarik dan berikan kulit anda produk yang memberikan kesan sihat dan lembut yang berpanjangan. Maklumat lanjut di laman web rasmi Cetaphil.


PU Abu Impikan Meninggal Dunia Di Madinah

Kini berada di Mekah bagi menunaikan ibadah Umrah, pendakwah sensasi Pencetus Ummah (PU) Abu Sufyan meluahkan rasa syukur dapat menjejakkan kaki lagi ke Tanah Suci.

Menurut PU Abu, dia mengakui tidak berkemampuan untuk ke Mekah namun dia sangat bersyukur kerana diberikan rezeki untuk menunaikan umrah beberapa kali dan menjadi tetamu Allah.

BACA: PU Abu Tunai Umrah, Netizen Pesan Jangan Jumpa ‘Aura’ Lain

Dalam pada itu, PU Abu turut menyimpan impian untuk menghebuskan nafas terakhirnya di bumi Madinah dan tidak pernah putus berdoa agar nyawanya di tarik ketika berada di sana.

PU Abu turut memberikan kata semangat kepada mereka yang ingin menunaikan Umrah supaya tidak berhenti berdoa dan pasti Allah akan tunjukkan jalan kepada hambanya.

“Kalau teringin sangat nak pergi Umrah,hari-hari jangan putus doa sebab orang yang berkehendak dengan kehendak yang sungguh-sungguh pasti Allah tunjuk jalan. Aku dah pun menjejakkan kaki ke sini.

“Next impian aku adalah nak mati di bumi Madinah. Jadi aku tak boleh putus doa untuk Allah tarik nyawa aku di bumi madinah. Tolong doakan juga ya. Moga Allah pilih korang juga untuk jadi tetamu dia,” tulisnya.

PU Abu dan jemaah lain berangkat ke Tanah Suci pada Selasa lalu. Bagaimanapun, isterinya, Hana Azraa tidak mengikuti jemaah umrah kali ini.


Siti Nordiana Jaga Mata Bila Kerja Dengan Suami Orang

Hampir 10 tahun bergelar ibu tunggal, penyanyi dan pelakon Siti Nordiana berkata dia tidak melihat status sepertinya lebih menjadi tarikan suami orang. Katanya, ada sahaja ibu tunggal yang menjadi pilihan lelaki bujang.

“Sebenarnya, perkara begini berkait rapat dengan soal hati dan perasaan. Susah juga nak elak tetapi masih boleh berfikir mana baik dan buruk sebelum buat keputusan.

“Apapun, sama ada ibu tunggal atau anak dara bagi saya masing-masing ada tarikan dan cita rasa tersendiri,” katanya kepada Harian Metro.

Sering bekerja dengan lelaki berstatus suami orang, Nana berkata dia mendoakan agar dikuatkan hati dan sentiasa menjaga pandangan mata. Ujarnya lagi, dia perlu pandai menjaga batas lebih-lebih lagi statusnya sebagai ibu tunggal

“Jadi, apabila kami bekerja saya sendiri kena pandai jaga batasan. Apatah lagi, dengan status ibu tunggal dugaan datang setiap hari. Tanggungjawab sebagai ibu tunggal agak berat tetapi saya cuba pastikan jangan buat orang bercakap mengenai saya.

“Saya juga elakkan perbualan negatif orang mengenai saya termasuk fikir banyak kali sebelum muat naik apa sahaja gambar dan status di media sosial,” katanya.

Mengulas mengenai gosip cinta yang dikaitkan dengan beberapa selebriti lelaki, Nana berkata ianya adalah asam garam dunia hiburan dan sebagai selebriti dia perlu tunjukkan contoh baik kepada peminat.


Risteena Yakin Isa Khan Bukan Kaki Perempuan

Sekian lama menyembunyikan hubungan cinta, pelakon Nur Riteena akhirnya mengumumkan sudah pun mengikat tali pertunangan dengan pelakon Isa Khan pada 23 November lalu ketika bercuti di Bali, Indonesia.

Namun, ada cerita tidak sedap didengar apabila ada pihak cuba memburuk-burukan dengan menuduh tunangnya seorang kaki perempuan. Bagaimanapun, Risteena lebih mengenali hati budi Isa dan yakin tunangnya bukanlah lelaki sedemikian.

“Sebelum ini, memang ada orang kata dia seorang yang ‘playboy’ tapi bagi saya, dia sebenarnya mencari orang yang sesuai dengan dia tapi tak jumpa.

“Walaupun ada orang kata dia macam-macam tetapi apabila saya sudah mengenali dirinya, dia bukan seperti yang didakwa,” katanya kepada mStar Online.

Dalam pada itu, Risteena berkata tunangnya itu benar-benar ikhlas mencintainya, jujur dan bukan seorang lelaki yang hanya ingin mengambil kesempatan.

“Saya ingatkan, saya tak akan jatuh cinta lagi tapi dia berjaya buat saya kembali percaya cinta. Dia jujur, ikhlas dan tiada niat nak mempermainkan saya.

“Mula -mula tak percaya tapi bila dia sendiri bertemu keluarga saya dan beritahu akan sayang dan jaga saya. Malah dia beritahu semua orang dia jumpa. Isa memang sangat baik dan bukan orang yang nak ambil kesempatan,” katanya.

Risteena berkata dia dan Isa mula berkenalan lebih rapat sejak lima bulan lalu sewaktu membintangi drama Bulan Di Kota Langit.


Jom Sambar Baucer Bernilai RM200 Dan Dapatkan HUAWEI nova 5T Pada Harga Hanya RM1,399. Anda Kena Pantas Kerana Baucer Terhad!

Bersempena dengan Huawei Year End Festival yang sedang berlangsung, anda kini mampu untuk miliki telefon pintar hebat Huawei nova 5T pada harga hanya RM1,399.

Huawei nova 5T memang sebuah peranti yang serba lengkap untuk semua gaya hidup terutamanya mereka yang utamakan kamera canggih untuk rakam memori indah setiap hari.

Jika anda memang merancang untuk memiliki Huawei nova 5T, sekarang memang masa yang sesuai kerana Huawei menawarkan baucer khas pada 12 Disember ini.

Anda hanya perlu tebus baucer bernilai RM200 secara online pada 12 Disember ini untuk membolehkan anda membeli Huawei nova 5T pada harga hanya RM1,399 dengan baucer yang ada.

Bukan itu sahaja, pembelian Huawei nova 5T kali ini turut akan disertakan AP38 SuperCharge Car Charger, Nova gift box dan tripod yang bernilai RM285 secara PERCUMA!

Sudahlah harga murah dengan baucer online, dapat pula FREE GIFT yang memang berbaloi. Biar kami beritahu anda apa lagi yang menarik tentang Huawei nova 5T.

Huawei nova 5T hadir dengan 5 buah kamera berkuasa AI — empat kamera utama di bahagian belakang dan satu kamera selfie 32megapiksel di hadapan.

Quad kamera di belakang terdiri daripada kamera utama 48megapiksel, kamera ultra-wide angle 16megapiksel, kamera macro 2megapiksel dan sebuah kamera kedalaman 2megapiksel. Gabungan kesemua kamera dengan teknologi AI ini memberikan hasil gambar dan video yang paling canggih dalam sebuah telefon pintar.

Dengan AIS Super Night Mode, anda boleh merakam situasi dalam keadaan kurang cahaya atau malam dengan lebih berkesan dan cantik.

Kamera selfie 32megapiksel yang tersembunyi di sebalik skrin sebesar 6.26-inci ini memberikan ruang skrin yang sangat besar selain hasil selfie yang cantik.

Dikuasakan oleh chipset paling berkuasa Huawei, Kirin 980 dan RAM 8GB, Huawei nova 5T memang sebuah telefon pintar yang mampu memberikan prestasi terbaik setiap masa.

Ruang storan 128GB juga dikuasakan oleh teknologi UFS 2.1 ultra-fast storage yang membolehkan setiap data dan memori anda disimpan dengan pantas.

Hadir dengan bateri berkapasiti 3,750mAh, telefon pintar Huawei ini memang mampu bertahan sepanjang hari. Lebih menarik ianya hadir dengan sistem pengecasan pantas yang membolehkan anda dapat semula 50% kapasiti bateri selepas 30 minit mengecas. Fuh!

Tidak syak lagi, Huawei nova 5T memang sebuah peranti yang sangat cantik dan sedap untuk dipegang. Dengan ratio skrin ke badan 91.7%, skrin 6.26-inci yang ada memberikan pengalaman menggunakan telefon pintar yang tiada tandingan.

Huawei nova 5T hadir dengan tiga warna atau lebih tepat rekaan badan kaca 3D Holographic — Midsummer Purple, Crush Blue dan Black. Walaupun rekaan telefon pintar ini seakan seni di dalam genggaman, ianya masih mampu memuatkan pengesan cap jari di bahagian sisi untuk memudahkan pengunaan sebelah tangan. Hebat!

Jadi tunggu apa lagi, tebus baucer online bernilai RM200 di Huawei Online Official Store pada 12 Disember ini dan dapatkan Huawei nova 5T pada harga hanya RM1,399 selain melayakkan anda terima FREE GIFT bernilai RM1,399. Ayuh!


Lelaki Bukan Hanya Tahu Kahwin Lebih Saja, Wajib Tahu Tanggungjawab Juga

18 daripada 19 lelaki di muka bumi ini akan mengimpikan sebuah ikatan perkahwinan. Agama membenarkan lelaki memiliki lebih daripada seorang isteri. Dengan syarat wajib berlaku adil dan bertanggungjawab.

Sentuh bab tanggungjawab, selain nafkah zahir dan batin, lelaki atau suami atau ketua keluarga perlu peka dengan amal ibadah seisi keluaganya. Biasanya satu keluarga akan ketagih untuk melaksanakan amal secara berjemaah seperti solat berjemaah, puasa bersama satu keluarga atau pergi umrah atau haji sekeluarga.

Tetapi bagaimana pula dengan Zakat? Adakah zakat wajib untuk kita ketua keluarga sahaja atau satu famili perlu berzakat.

Menjadi tanggungjawab seorang lelaki atau penjaga dalam sesebuah keluarga itu untuk mentaksirkan dan menunaikan zakat harta seperti simpanan wang anak-anak dan ahli tanggungan mereka.

Malah setiap individu yang beragama Islam di dalam rumah termasuklah orang kurang upaya, orang kurang waras, anak yatim, anak tidak sah taraf, anak angkat, datuk dan nenek perlu membayar zakat harta apabila harta yang diwarisi mereka cukup syarat yang ditetapkan.

Syarat wajib zakat harta tidak menetapkan syarat baligh atau berkaitan dengan umur. Syarat wajib zakat harta mestilah seseorang itu beragama Islam, merdeka, memiliki harta dan cukup haul bermaksud cukup tempoh setahun (haul) memiliki harta tersebut dan sampai nisab iaitu paras minimum nilai harta yang ditentukan.

Menjadi tanggungjawab penjaga, wali mahupun ketua setiap keluarga Islam untuk membantu tunaikan kewajipan zakat harta ini untuk mereka yang berada di bawah tanggungan mereka.

Lembaga Zakat Selangor baru baru ini melancarkan kempen Zakat @ Family yang bertujuan memberi kesedaran kepada ketua keluarga, penjaga atau wali kepada mereka yang belum memiliki keluarga atau tanggungjawab sendiri untuk menunaikan zakat harta seperti dituntut dalam Islam.

Jika anak-anak dan ahli keluarga lain mempunyai simpanan melebihi nisab, mereka telah layak untuk tunaikan zakat harta sebanyak 2.5% dan ini menjadi tanggungjawab penjaga atau ketua keluarga untuk memastikan pembayaran zakat harta untuk diri sendiri, pasangan dan tanggungan diselesaikan sewajarnya.

Ketahuilah yang zakat harta dari anda mampu membantu keluarga lain dari golongan asnaf yang memerlukan ketika ini. Contohnya Lembaga Zakat Selangor (LZS) kini sedang mengagihkan bantuan peralatan persekolahan dan yuran kepada lebih 30,000 keluarga asnaf fakir dan miskin.

Zakat harta anda membantu generasi anak-anak asnaf untuk membentuk masa hadapan yang lebih baik dan sekaligus membantu kehidupan keluarga lain di masa hadapan — indahnya Islam.

Selain mampu membantu keluarga Islam yang lain, pastinya tunaikan zakat harta ke atas setiap harta yang dimiliki ahli keluarga mampu memberikan keberkatan dan keredhaan Allah yang tidak ternilai harganya.

Kunjungi amil yang telah dilantik kerajaan seperti Lembaga Zakat Selangor (LZS) hari ini untuk tunaikan zakat harta ke atas ahli keluarga kita. Nilai yang kecil namun memberikan ganjaran dunia dan akhirat yang tidak berhujung.

Jika anda perlukan maklumat lanjut atau sebarang pertanyaan tentang Zakat @ Family, anda boleh layari laman web rasmi Lembaga Zakat Selangor di laman web www.zakatselangor.com.my. Mari berzakat untuk keluarga yang berkat!


Bangun Pagi Jaga Anak, Hanis Zalikha Anggap Suami Wira

Dalam ramai-ramai keluarga selebriti, Hanis Zalikha dan Hairul Azreen antara yang menjadi perhatian netizen. Malah, kedua-dua anak mereka iaitu Yusuf Iskandar dan Alisa Aisyah antara anak selebriti yang paling popular.

Baru-baru ini, Hanis ada berkongsikan foto suaminya sedang bermanja dengan anak kedua mereka, Alisa. Apa yang menjadi perhatian ramai adalah kapsyen Hanis yang memuji suaminya sanggup berjaga awal pagi demi menjaga anak.

Malah, Hanis turut menganggap suaminya adalah wira sebenar dalam keluarga mereka kerana rajin dalam bab menguruskan anak-anak dan berjaga awal pagi  demi menemani anak kedua mereka.

Diruangan komen, rata-rata netizen memuji kecomelan anak pasangan tersebut yang mempunyai sepasang mata yang sangat cantik.

Hanis dan Hairul mendirikan rumah tangga pada 5 Jun 2015 dan menimang cahaya mata pertama pada tahun 2016 iaitu Yusuf Iskandar yang kini berusia tiga tahun.


Wawa Zainal, Aeril Zafrel Besarkan Anak Dengan Kemewahan

Kini bergelar jutawan dan sudah pun memiliki wisma mereka sendiri, Aeril Zafrel berpendapat tiada salahnya jika dia dan isteri, Wawa Zainal mahu membesarkan anak-anaknya dengan kemewahan yang mereka miliki.

Aeril berkata apa yang diusakan olehnya dan Wawa kini adalah untuk anak-anak mereka juga dan apa yang lebih penting adalah cara didikan yang betul supaya anak-anak menghormati orang lain.

BACA: “18 Kali Wawa Tolak Permintaan Saya Nak Baby, Kali Ke 19…”

“Apa yang saya dan Wawa usahakan sekarang ini salah satunya untuk anak-anak kami juga. Tak nak mereka rasa susah dan macam mana kami struggle dulu.

“Bagi saya tak salah nak beri kemewahan kepada anak-anak. Yang penting kena tahu jaga akhlak mereka dari kecil.

“Ada saja anak orang kaya yang menjaga akhlak dan hormat orang lain. Cara didikan kita itu yang penting supaya mereka akan lebih menghormati orang,” katanya kepada mStar Online.

Dalam pada itu, Aeril percaya setiap anak-anak adalah punca rezeki mereka dan setiap daripada mereka memberikan rezeki berbeza-beza. Ujarnya lagi, jika dahulu mereka hanya mampu menyewa, kini sudah mempunyai rumah sendiri.

“Alhamdulillah, bila dah ada anak ketiga, kami sudah mempunyai rumah sendiri. Semua ini saya anggap rezeki anak.

“Percaya rezeki anak dan setiap anak itu ada rezeki masing-masing. Jadi kena tambah baby lagi kalau nak kaya,” selorohnya.

Aeril dan Wawa berkahwin pada 2013 dan dikurniakan tiga cahaya mata iaitu Ahmad Fakhruddin Attar 6, Hayla Maghfiratul Adzkiyaa, 4 dan baru saja menyambut anak ketiga 1 Disember lalu diberi nama Ayyasofya.


Zizi Kirana Dedah Malique Kesal Fotonya Dirakam Curi-Curi

Umum mengetahui baru-baru ini foto dipercayai bekas anggota Too Phat, Malique bercuti bersama keluarganya tular di media sosial. Difahamkan, foto tersebut dirakam dari jarak jauh oleh netizen.

Susulan penyebaran foto tersebut, penyanyi Zizi Kirana yang merupakan anak didik kepada Malique mendedahkan penyanyi rap itu kesal apabila fotonya bersama keluarga tular.

“Ya! Malique ada meluahkan rasa kecewa dengan penyebaran gambar dia bersama keluarga di lapangan terbang di sebuah negara baru-baru ini.

“Dia mengaku rasa kurang selesa apabila mendapat tahu ada orang kongsi gambar itu di Facebook sehinggakan ia menerima liputan beberapa blog.

“Tapi saya cakap dengan dia biasalah sekarang ini zaman media sosial, apa-apa pun orang akan muat naik dahulu, jadi perkara sebegitu pasti akan berlaku,” katanya kepada mStar Online.

Zizi turut menyarankan peminat yang ingin bergambar dengan Malique supaya bertemu dan meminta kebenaran terlebih dahulu daripada dirakam secara curi-curi.

Dalam pada itu, Zizi bertaka dia sangat selesa bekerjasama dengan Malique dan menganggap penyanyi rap itu seperti abangnya sendiri. Zizi menyifatkan Malique seorang yang profesional, fokus dengan kerja dan sangat berdisiplin.


Lelaki Dakwa Isteri Baru Da’i Farhan Larikan Keretanya?

Meskipun pun bukan bergelar selebriti, namun hangat diperkatakan mengenai kontroversi melibatkan Da’i Farhan dan isteri barunya, Dr Erin. Malah, netizen juga seolah mahu mengetahui lebih lagi mengenai isteri baru pendakwah itu.

Nampaknya ada lagi cerita timbul mengenai isteri baru Da’i Farhan dimana sejak semalam, tular mengenai perkongsian seorang lelaki yang mendakwa kereta jenis Perodua Kenari miliknya telah dilarikan oleh isteri pendakwah itu yang dikenali sebagai Aerin sejak tahun 2013.

BACA: “Saya Pun Tak Nak Laki Orang, Tapi Itu Aturan Allah”

Apa yang mengejutkan, lelaki itu mendakwa namanya hampir disenaraihitamkan dan perlu membayar sehingga RM10,000. Dakwanya lagi, dia tidak dapat mengesan wanita tersebut sejak enam tahun lalu.

Menurut lelaki itu, dengan kuasa viral akhirnya kereta miliknya itu ditemui tidak jauh dari rumahnya dihadapan premis lama milik Aerin iaitu El Ilham Therapy Centre, Bayan Lepas.

Lelaki itu memaklumkan, nombor pendaftaran kereta berkenaan sudah ditukar dan disebabkan itu kereta miliknya itu tidak ditemui. Namun selepas memeriksa nombor chasis kenderaan dan terbukti ianya sama dengan kereta miliknya yang hilang.

Ujarnya lagi, masalah tersebut sudah selesai dimana pemilik kenderaan mendapat kembali jumlah wang RM10,000 yang sudah dibayar olehnya sebelum ini.

Nama Da’i Farhan menjadi perhatian apabila pendakwah itu mengumumkan sudah pun berkahwin dengan seorang janda anak lapan kemudian menceraikan isteri pertamanya yang sedang sarat hamil menerusi rakaman suara aplikasi WhatsApp.


Anak Abby Abadi Meninggal Dunia

Hampir dua bulan mengikuti perkembangan bayi pramatang pelakon Abby Abadi, yang dirawat di Unit Rawatan Rapi, Hospital Sungai Buloh, selepas 70 hari Muhmammad Danial Firman, menghembuskan nafas terakhir, malam tadi.

Perkara itu dimaklumkan oleh Abby menerusi Instagram miliknya jam 2 pagi tadi. Menerusi perkongsian tersebut, Abby memohon maaf tiada disisi anaknya kerana berada di Tanah Suci, Mekah bagi menunaikan ibadah Umrah.

BACA: Abby Abadi Sedekah Peti Sejuk Simpan Susu Ibu Di Hospital

“Muhammad Danial Firman telah pergi meninggalkan kami. Maafkan mama dan abah sayang.

“Ini video terakhir sebelum kami tinggalkan dia untuk menunaikan umrah pada Khamis lalu. Maafkan mama dan abah, sayang,” tulis Abby.

Dalam satu lagi perkongsian, Abby memaklumkan anaknya itu telah pun selamat dikebumikan di Tanah Perkuburan Islam AU4, Kuala Lumpur.

Muhammad Danial Firman dilahirkan pada 27 September lalu dengan berat 535 gram. Allahyarham dilahirkan secara pembedahan ketika kandungan Abby mencecah lima bulan selepas mengalami turun darah berikutan tekanan darah tinggi.


“Saya Pun Tak Nak Laki Orang, Tapi Itu Aturan Allah”

Satu demi satu kontroversi terpalit Da’i Farhan, akhirnya pendakwah itu dan isteri barunya, Noorainul Naqim Mohd Radzi atau lebih dikenali sebagai Dr Erin tampil dalam satu temu bual baru-baru ini.

Menceritakan apa yang berlaku dalam kisah hubungan mereka yang ‘sekelip mata’ sahaja bergelar suami isteri, Dr Erin berkata mereka langsung saling tidak mengenali dan ketika itu Da’i Farhan merupakan mutawif ketika di Tanah Suci.

Dedahnya lagi, ketika itu dia mengerjakan umrah bersama calon suaminya yang lain. Namun, pada malam selepas melakukan ibadah di Mekah, dia terasa rindukan seseorang dan berdoa kepada Allah, sehinggalah keesokan harinya dia ternampak wajah Da’i Farhan di cermin.

“Balik malam tu, saya tidur saya mimpi sesuatu yang seronok sangat. Lepas solat subuh, jantung dah berdebar dan rindukan seseorang. Kemudian, saya berdoa kepada Allah untuk tunjukkan siapa yang saya rindu ni. Memang terpapar muka ustaz dekat cermin, sumpah Lillahi Ta’la,” ujarnya.

Dalam pada itu, Dr Erin berkata dia sendiri tidak mahu berkahwin dengan suami orang kerana ketika itu dia sudah mempunyai calon suami yang bujang, namun dia percaya ini aturan yang telah ditetapkan oleh Allah.

“Saya pun tak nak laki orang sebab saya pun dah ada calon bujang, tapi Allah aturkan saya ke sini juga. Mesti ada sesuatu yang Allah nak suruh kita combine.

“Sebab saya pun berdoa dengan kejayaan ni saya nak tolong orang, Itu yang Allah bagi ustaz sebab combination kitorang lengkap antara satu sama lain untuk perjuangkan apa yang nak diperjuangkan,” katanya.


“Berhenti Guna Nama Ustaz Untuk Memuliakan Diri”

Sedang hangat diperkatakan mengenai kontroversi terpalit beberapa pendakwah, ia sekaligus menyebabkan ramai netizen memberikan pandangan negatif terhadap tugas mereka sebagai pendakwah.

Perkara itu turut mendapat perhatian Pencetus Ummah (PU) Amin yang meluahkan rasa kesal dengan sikap sesetengah pendakwah yang merosakkan nama pendakwah itu sendiri sehingga boleh menyebabkan masyarakat hilang kepercayaan.

“Buat para pendakwah peliharalah diri dari kejahatan dan kesilapan, lihatlah apa yang berlaku, kerana ketelanjuran satu dua orang manusia yang memakai topeng pendakwah akhirnya merosakkan nama dan tugas pendakwah itu sendiri.

“Jangan kerana kita yang tidak menjaga nama pendakwah atau ustaz itu maka boleh menyebabkan hilang kepercayaan masyarakat pada pendakwah dan ustaz ustaz yang lain.

Malah, menerusi perokongsiannya di Instagram, PU Amin menggesa mana-mana individu yang menggunakan gelaran ustaz untuk kesenangan hidup agar kembali ke pangkal jalan.

“Berhentilah dari menggunakan Agama untuk kesenangan diri sendiri , berhentilah dari mengguna nama ustaz untuk memuliakan diri , bertaubatlah dan kembalilah pada jalan agama yang sebenar wahai para pendakwah dan ustaz..

“Jangan kita rosakkan tugas pendakwah ini, fikir kan perasaan Nabi Muhammad dan Para Sahabat jika kita merosakkan kerja dakwah ini,” tulisnya.

Dalam pada itu, PU Amin berkata dia akan tetap meneruskan tugasnya untuk menyampaikan dakwah meskipun menerima pelbagai ujian dan akan terus memanjatkan doa supaya diberikan kekuatan dalam menegarkkan syiar Islam.


“Isteri Baru Macam Vitamin Buat Saya”

Sebelum ini, isteri baru Da’i Farhan iaitu Dr Erin mendedahkan ini merupakan perkahwinan ketiga buatnya. Dr Erin berkata dia tidak menyangka bertemu jodoh dengan pendakwah berkenaan kerana ketika itu sudah mempunyai calon suami lain.

Berkongsi mengenai keperibadian isterinya, Da’i Farhan menyifatkan isteri barunya itu sebagai vitamin untuk dirinya. Menurut Da’i Farhan, isterinya itu sentiasa memberikan motivasi kepadanya dan sentiasa ada disisinya.

“Alhamdulillah, dia sangat memberikan rangsangan motivasi kepada saya. Ke mana sahaja saya pergi, dia selalu ada.

“Jadi, saya rasa dia macam vitamin, ada selalu bila dia ada disamping saya. Kami tak ada rahsia, apa sahaja kami akan kongsi, info, isi hati dan pendapat, semuanya kami kongsi. Alhamdulillah, kami sering bertoleransi,” katanya kepada Astro Gempak.

Dalam pada itu, Da’i Farhan menjelaskan dia mempunyai sebab tersendiri menceraikan isteri pertamanya dan sudah tertulis jodoh mereka hanya setakat itu sahaja.

“Setakat itulah jodoh saya dengan dia. Mesti ada sebab kenapa saya ceraikan dia dalam keadaan dia sedemikian. Yang penting kena ingat, perceraian bukan semata-mata menyiksakan wanita. Tapi kita tak tahu dengan perceraian ini beri kebahagian kepada si dia dalam kehidupannya dan saya dan kehidupan saya.

“Sebab itu perceraian dihalalkan dalam Islam kerana bukan semata-mata untuk memberikan sesuatu yang negatif tetapi ada hikmah yang baik selepas itu,” katanya.


Suara Dikutuk Sumbang, Nabila Razali Masuk Kelas Vokal

Meskipun bergelar penyanyi, namun suara Nabila Razali dalam lagu nyanyiannya sering dikritik netizen. Malah sebelum ini Nabila pernah dikecam teruk apabila suaranya dikatakan sumbang ketika menyampaikan lagu di satu konsert.

Mungkin tidak tahan dengan kritikan netizen, Nabila akhirnya telah mengikuti kelas vokal untuk memperbaiki teknik nyanyiannya. Mengakui kelemahan diri, dia mahu lakukan yang terbaik untuk peminatnya.

“Tak dinafikan saya ikuti kelas vokal kerana suara saya selalu dikritik netizen sebelum ini.

“Saya harus perbaiki kelemahan diri dan semestinya tidak mahu perkara yang sama berulang lagi, bagi saya, kalau saya lakukan sesuatu untuk peminat, saya akan lakukan yang terbaik,” katanya kepada Astro Gempak.

Dalam pada itu, Nabila berkata latihan vokal yang diikutinya itu membuautkan dirinya semakin selesa dan melakukannya untuk kebaikan diri sendiri.

“Lama-kelamaan, saya rasa selesa mengikuti kelas vokal dan sekarang saya lakukannya lebih kepada mencari kebaikan untuk diri sendiri, bukan disebabkan kritikan orang ramai semata-mata,” katanya.

Untuk rekod, Nabila mula memasuki industri hiburan tanah air selepas menyertai program Akademi Fantasia 2013 (AF2013).


Masih Isteri Orang, Lufya Terima Beratus Mesej Dari Lelaki

Umum mengetahui, kemelut rumah tangga Lufya Omar masih berpanjangan apabila Dr Che Muhammad Hafiz enggan menceraikannya sedangkan sebelum ini suaminya pernah mengeluarkan kenyataan sudah menceraikannya melalui aplikasi WhatsApp.

Masih bergelar isteri orang, Lufya meluahkan rasa tidak tahan apabila hampir saban hari menerima beratus-ratus mesej daripada lelaki di media sosial yang ingin berkenalan dengannya.

Malah, Lufya turut meminta mereka yang berkenaan agar berhenti menghantar mesej kepadanya. Ujarnya lagi, bukan niatnya untuk bermegah tetapi biar apapun kemelut yang melanda dalam rumah tangganya, dia masih isteri orang.

“Beratus-ratus mesej saya terima konon hendak ‘merawat’ hati ini. Saya tak balas kerana saya masih isteri orang walaupun status bagai ‘tergantung’. Saya boleh jaga diri dan maruah. Kenapa lelaki yang menghantar mesej begini tidak boleh jaga diri?

“Bukan niat saya hendak berbangga dengan berkongsi paparan skrin mesej diterima di Instagram (IG), apatah lagi bermegah konon ada yang sanggup membahagiakan diri ini.

“Hakikatnya, saya masih isteri orang… Jadi, hentikanlah menghantar mesej begitu,” katanya kepada BH Online.

Terdahulu, Lufya ada memuat naik paparan skrin mesej yang diterima daripada lelaki yang mahu berkenalan dan mendekatinya.


“Low Class Kalau Lelaki Cuma Ada Seorang Isteri”

Minggu ini kecoh mengenai Da’i Nik Farhan yang mengumumkan sudah pun berkahwin dengan seorang janda anak lapan di Mekah, kemudian menceraikan isteri pertamanya yang sedang sarat hamil menerusi WhatsApp.

Malah, isteri baru pendakwah tersebut dikenali sebagai Dr. Erin mendedahkan ini perkahwinan kali ketiga dan tidak menyangka akan berkahwin dengan Da’i Farhan sedangkan ketika itu dia mengerjakan umrah dengan caloh suami lain.

Di media sosial, hangat diperkatakan mengenai pendakwah tersebut. Tular satu kenyataan Da’i Farhan dalam satu temu bual baru-baru ini yang mengundang kemarahan netizen dimana jika di Tanah Arab, lelaki yang beristeri satu dianggap ‘low class’.

“Kalau di tanah arab kalau pak arab jumpa kita, KALAU KITA ISTERI SORANG MEMANG DIA KATA KITA LOW CLASS… BIASA BIASA JEEEEWW.. “ISTERI SORANG LOW CLASS GAISSS. LOW CLASSSS ?Tapi ni semua Orang arab la kata…. hmzzz ? pic.twitter.com/l7SaaCFoa4

Ujarnya lagi, jika kita di Malaysia orang akan bertanyakan berapa orang anak, namun di sana mereka akan bertanya berapa orang isteri. Da’i Farhan berkata, dia ada bertanya pada gurunya di sana dan mereka akan galakkan poligami.

“Kalau ditanah Arab, kebiasaan lelaki disana bernikah lebih dari satu dan lelaki yang beristeri satu adalah low class. Kalau kita di Malaysia orang akan tanya anak berapa. Disana mereka akan tanya berapa orang isteri.

“Alhamdulilah kehidupan saya dengan lapan anak dengan isteri kedua yang sangat caring amat bahagia. Anak-anak memang welcome dengan papa mereka,” katanya.


Isteri Baru Da’i Farhan Dedah Ini Perkahwinan Kali Ketiga

Nampaknya masih belum reda lagi mengenai kontroversi rumah tangga Da’i Nik Farhan yang mengumumkan sudah pun berkahwin dengan seorang janda anak lapan di Mekah, kemudian menceraikan isteri pertamanya yang sedang sarat hamil.

Perkara itu sekaligus menimbulkan kemarahan dikalangan netizen dengan kenyataan Da’i Farhan yang mengakui tidak kekuatan untuk menolak calon ke 19 kerana ketika itu berada di Mekah.

Dalam satu temu bual baru-baru ini, isteri baru Da’i Farhan iaitu Noorainul Naqim Mohd Radzi atau dikenali dengan Dr. Erin mendedahkan ini merupakan perkahwinan kali ketiga buatnya.

Menurut Dr. Erin lagi, Da’i Farhan mengetahui mengenai sejarah perkahwinannya terdahulu. Malah kelapan-lapan anaknya menyokong perkahwinannya itu. Ujar Dr. Erin lagi, sejak kecil lagi dia mendidik anak-anaknya untuk berfikiran rasional.

Bercerita mengenai perkahwinannya dengan Da’i Farhan, Dr Erin memberitahu ketika itu dia sudah ada calon suami lain dan mengerjakan umrah bersama-sama yang ketika itu namun tidak menjangka akan pulang dengan lelaki lain iaitu Da’i Farhan yang bergelar suaminya.


Bekas Isteri Da’i Farhan Dakwa Ditolak, Dicakar & Ditampar

Sebelum ini, seorang peguam mendedahkan pergolakan rumah tangga Da’i Nik Farhan bahawa pendakwah itu sudah menceraikan isteri pertamanya, Fatin Nurul Ain. Malah, peguam itu mengatakan Fatin mendakwa telah dipukul dan dikurung.

Bagaimanapun, Da’i Farhan akhirnya mengesahkan bahawa sudah menceraikan isterinya itu dengan talak satu namun menafikan dakwaan melakukan kekerasan terhadap bekas isterinya itu.

Terbaru, Harian Metro melaporkan dimana ada sumber mengatakan Fatin telah membuat laporan polis mendakwa dia telah ditolak, dicakar dan ditampar oleh bekas suaminya yang dikatakan tidak berpuas hati dengan mesej antara dirinya dan keluarga.

Sumber berkata, kejadian berlaku di rumah mereka di Taman Bukit Indah, Ampang kira-kira 3 pagi pada 22 November lalu sebelum membuat laporan polis, Sabtu lalu.

“Menurut laporan polis dibuat mangsa, pendakwah itu didakwa menolak wanita berkenaan menyebabkan dia terjatuh.

“Lelaki berkenaan kemudiannya didakwa mencengkam pergelangan tangan mangsa hingga menyebabkan ada kesan cakar pada tangan kiri wanita terbabit,” katanya.

Menurutnya lagi, pendakwah itu juga menepuk belakang badan wanita terbabit sebelum menampar pipinya. Kejadian itu menyebabkan mangsa yang sarat hamil mengalami sakit pinggang akibat terjatuh selepas ditolak.

Dalam pada itu, Ketua Polis Daerah Ampang Jaya Asisten Komisioner Noor Azmi Yusoff mengesahkan pihaknya menerima laporan berhubung kejadian itu.


“Sedih Tengok Suami Cerai Isteri Hamil Untuk Kahwin Lain”

Rumah tangga Da’i Farhan hangat diperkatakan apabila pendakwah itu mengakui sudah pun menceraikan isteri pertamanya, Fatin Nur Ain yang sedang sarat hamil dengan talak satu menerusi rakaman suara di aplikasi WhatsApp.

Susulan itu ramai netizen mengecam tindakan pendakwah itu yang sanggup menceraikan isterinya ketika sedang hamil. Perkara itu turut mendapat perhatian Ustaz Ebit Lew yang meluahkan rasa sedih melihat keadaan tersebut.

Menurut Ebit Lew, semakin banyak kes dimana suami muda menceraikan isteri ketika sedang hamil semata-mata untuk berkahwin lain. Malah, Ebit Lew turut meminta membayangkan bagaimana rasanya jika kita diuji dengan perceraian ibu bapa.

Ebit Lew turut mengingatkan agar kita mencari niat awal mengapa kita berkahwin. Katanya, berkahwin bukan untuk dapat apa yang kita nak tetapi untuk tunaikan apa yang Allah kehendaki kerana nikah itu amanah Allah.

Jelasnya lagi, suami sebagai ketua keluarga sepatutnya membimbing isteri. Katanya lagi, wanita boleh menjadi seorang yang lembut dan sangat membahagiakan, namun boleh bertukar menjadi keras dan menyakitkan apabila dirinya diabaikan.

Ebit Lew turut berpesan kepada pada suami untuk memimpin keluarga kerana Allah sampai ke syurga serta selamatkan daripada api neraka. Pesannya lagi, wanita adalah tunjang utama keluarga dan Islam sangat menjaga hak wanita.


Jorge Lorenzo Kongsi Foto Mesra Dengan Dayana Roza Di Bali

Baru saja mengumumkan persaraannya dari dunia MotoGP, selepas dilihat kurang berjaya dan menyerlah pada perlumbaan musim ini, nampaknya ada perkara menarik dikongsikan oleh bekas juara dunia MotoGP, Jorge Lorenzo di Instagramnya.

Difahamkan, Lorenzo kini sedang bercuti di Bali, Indonesia dan apa yang menjadi tumpuan ramai adalah apabila juara dunia MotoGP lima kali itu memuat naik gambar mesra bersama pelakon Dayana Roza di dalam kolam mandi.

Namun, ini bukan kali pertama Dayana bergambar bersama dengan Lorenzo. Beberapa minggu lalu, Dayana turut memuat naik sekeping gambar mereka bersama dengan ucapan selamat maju jaya selepas Lorenzo mengumumkan persaraannya.

Bagaimanapun, tidak dapat dipastikan sejauh mana hubungan mereka berdua, sama ada menjalin hubungan istimewa atau mungkin secara kebetulan terserempak di sana.

Terdahulu, Lorenzo dikatakan mempunyai hubungan istimewa dengan pelakon Indonesia, Nikita Mirzani selepas aktres itu memuat naik fotonya mencium pipi Lorenzo.


“Buat Apa Saya Kahwin Kalau Niat Nak Bercerai”

Kemelut rumah tangganya dengan Noor Nabila masih tiada kesudahan lagi, Sharnaaz Ahmad berkata sebagai seorang suami dia perlu mempertahankan rumah tangga yang dibina dan dia berkahwin bukan untuk bercerai.

Bagaimanapun, Shazrnaaz berkata dia menerima segala ketentuan seandainya hubungan rumah tangga yang dibina selama dua itu terpaksa berakhir. Jelas, Sharnaaz lagi, keinginan bercerai bukan datang daripada dirinya.

“Kalau nak bercerai, tak payah cakap banyak saya masuk dalam, saya dah bercerai tapi kita ada prosedur dan undang-undang.

“Buat apa saya kahwin dengan dia kalau niat untuk bercerai. Kalau nak bercerai itu, Lillahi Ta’ala bukan datang daripada saya. Saya berkahwin dan tak ada niat untuk ceraikan dia. Biar yang itu mahkamah yang putuskan,” katanya kepada mStar Online.

Ditanya mengenai perasaannya terhadap isternya, Sharnaaz menganggap ia sesuatu perkara yang subjektif dan dia sudah cuba untuk mempertahankan perkahwinan mereka.

“Sayang atau tidak itu adalah subjektif tapi mempertahankan itu wajib. Sebab mati nanti Allah tanya kenapa saya tak pertahankan, saya dah cuba,” katanya.

Terdahulu, kes cerai Sharnaaz dan Noor Nabila masih lagi berlanjutan dan diperintah untuk jalani proses timbang tara.


Da’i Farhan Lega Bercerai, Hati Rasa Bahagia

Sejak semalam status rumah tangga Da’i Nik Farhan menjadi bualan ramai apabila pendakwah itu mengakui sudah pun menceraikan isteri pertamanya yang sedang sarat hamil menerusi rakaman suara aplikasi WhatsApp.

Menerusi satu kenyataan, Da’i Farhan berkata dia sudah membuat solat istiharah selama seminggu sebelum membuat keputusan untuk menjatuhkan talak ke atas isteri, Fatin Nurul Ain. Malah, turut rasa bahagia apabila melafazkan cerai tersebut.

Da’i Farhan turut mendakwa bekas isterinya itu memutar belit cerita mendakwa dia telah dipukul dan dikurung sebelum diceraikan sedangkan bekas isterinya itu mencederakan diri sendiri dengan memukul pintu bilik sekuat hati.

“Bermula denga kisah di satu malam, saya mengambil telefon bimbitnya untuk mencari sebuah jawapan. Lalu saya masuk ke bilik dan kunci pintu, maka mengamuklah dia bagai jantan kerana tahu akan terbuka segala aibnya.

“Rancangan jahat serta komplotnya dalam meraih simpati netizen kononnya dia adalah mangsa penganiayaan. Dia pukul pintu bilik sekuat hati selama 15 minit sampai lebam-lebam tangannya. Tahu-tahu dia buat report polis, katanya dipukul oleh suami dan dikurung oleh suami,” katanya.

Dalam pada itu, Da’i Farhan meminta netizen untuk menilai sendiri penjelasannya itu sebaiknya. Malah, Da’i Farhan menganggap perpisahan ini adalah satu keputusan yang membahagiakan.

Difahamkan posting itu dimuat naik menerusi Instagram Da’i Farhan sebelum memadamnya semula atas sebab tertentu.


“Saya Pakai Coli, Cuma Bukan Jenis Biasa”

Baru-baru ini nama Jasmine Suraya menjadi bualan hangat netizen apabila pelakon itu berkongsikan fotonya tampil seksi dengan menggayakan jaket putih yang menampakkan bahagian lurah dadanya.

Rata-rata netizen mempersoalkan imej Jasmine itu yang dikatakan sangat berani kerana menampakkan dirinya seolah-olah tidak mengenakan pakaian dalam. Malah, gambar itu juga mengundang komen-komen nakal daripada lelaki miang.

Mengulas mengenai permakaiannya itu, Jasmine berkata ramai yang salah faham dan menjelaskan dia mengenakan pakaian dalam ketika itu cuma bukan jenis biasa.

Ujarnya lagi, dia tidak menyangka gambar yang dikongsikannya itu akan menimbulkan kekecohan. Kata Jasmine, dia memahami sensitiviti masyarakat dalam hal berpakaian dan akan lebih berhati-hati selepas ini.

“Orang salah faham… Saya pakai coli ketika menggayakan baju itu, cuma ia bukan jenis biasa.

“Sebenarnya saya takut nak memberikan sebarang reaksi kerana bimbang disalah tafsir atau seolah-oleh cuba mempertahankan diri. Saya pun tak sangka gambar busana pereka itu akan menjadi kecoh seperti ini, sampai ada yang salah faham.

“Bagi saya bab (seksi) seperti ini sangat sensitif dan saya pun mahu menjaga perasaan masyarakat. Memang ramai yang tinggalkan komen, tetapi apa pun tanggapan sesetengah pihak, saya tak boleh halang. Terpulang kepada persepsi masing-masing,” katanya.


Isteri Baru Buka Mulut Pertahankan Da’i Farhan

Kontroversi rumah tangga Da’i Farhan hangat diperkatakan apabila pendakwah itu mengakui sudah pun menceraikan isteri pertamanya yang sedang sarat hamil dengan talak satu menerusi rakaman suara di aplikasi WhatsApp.

Susulan tindakannya itu, pelbagai kecaman negatif dilemparkan terhadap pendakwah muda itu, malah ada yang menggelarnya penunggang agama kerana sanggup menceraikan isteri yang sedang sarat hamil.

Mungkin tidak tahan suaminya terus dikecam dan terpalit dengan pelbagai fitnah, isteri keduanya yang dikenali sebagai Dr Erin tampil membuat mulut mengenai apa yang melanda rumah tangganya.

Dr Erin berkata sangat beruntung suami berpoligami jika si isteri menjaga aib sesama isteri. Malah dia mengetahui kedudukannya sebagai isteri kedua dan banyak mengalah dalam segala hal untuk pastikan rumah tangga aman.

Namun, pihak satu lagi sering mencari kesalahan dan memburukkannya. Malah, Dr Erin menyindir adakah ini sifat seorang ustazah solehah yang kuat imannya, tetapi dalam diam buruk perangai dan merancang untuk membuka aib orang lain serta menjadi batu api.

Terdahulu, Da’i Farhan mengaku sudah menceraikan isteri pertamanya Selasa lalu, bagaimanapun, pendakwah itu menafikan dakwaan bahawa dia telah melakukan kekerasan terhadap bekas isterinya.


Tak Perlu Bawa Duit Untuk Membeli Belah Di JDX Presto Concept Store? Tapi Kenapa?

Ramai sedia maklum bahawa dompet digital atau ‘e-wallet’ ini bukan perkara baru di Malaysia namun pernah anda dengar kedai yang 100% hanya mengambil bayaran secara digital? Wang tunai tidak lagi diperlukan, semua di hujung jari sekarang.

Buat pertama kalinya di Malaysia, sebuah kedai pelbagai jenama akan dibuka di Quill City Mall yang terletak di Kuala Lumpur dan bakal menjadi kedai konsep tanpa tunai (cashless concept store) terbesar di Asia Tenggara.

JDX Presto Concept Store yang bakal dibuka pada 12 Disember 2019 ini memiliki ruang seluas 50,000 kaki persegi dan menampilkan pelbagai jenama serta produk daripada kategori elektronik, gajet, kesihatan & kecantikan, kelengkapan rumah, fesyen dan makanan & minuman.

Hasil kerjasama antara PUC, Smuzcity dan Jingdong China (JD.com) ini bakal memberikan anda pengalaman membeli-belah yang lancar tanpa tunai untuk setiap barangan jualan. Anda boleh memilih lebih daripada 3,000 barangan yang sedia untuk dijual.

Kesemua barangan yang ada di JDX Concept Store ini dipilih khususnya dari senarai barangan jualan atas talian yang sedang laris di Asia Tenggara. Jadi buat pertama kalinya anda boleh mencuba dan merasai sendiri barangan terpilih ini sebelum anda melakukan pembelian.

Penat membeli-belah di JDX Concept Store yang serba canggih dan luas ini? Hilangkan dahaga dan lapar dengan peti sejuk pintar (JDX Presto Unmanned Fridge) yang menawarkan pelbagai minuman dan makanan dan boleh dibeli tanpa sebarang interaksi dengan manusia dan wang tunai.

Bersempena pembukaan JDX Concept Store pada 12 Disember nanti, 250 pembeli pertama akan berpeluang untuk membeli barangan terpilih pada harga hanya RM12.12. Jadi, jangan lupa nantikan dan tunggu untuk beratur pada 8.00 pagi di hari yang sama ya!

Lebih menarik lagi, 5 pasang tiket masuk ke taman tema Disneyland Hong Kong turut diberikan kepada pembeli bertuah yang berbelanja di JDX Concept Store pada 12 Disember sehingga 31 Disember 2019.

Ayuh, tunggu apa lagi? Rasai nikmat membeli-belah yang canggih dengan pilihan barang yang unik dan hebat di JDX Concept Store nanti!


Adik Dedah Ibu Tak Restu, Da’i Farhan Buang Keluarga?

Hari ini hangat diperkatakan mengenai kontroversi rumah tangga Da’i Nik Farhan yang mengesahkan sudah pun mencerai isteri pertamanya yang sedang sarat hamil anak kedua dengan talak satu menerusi WhatsApp.

Susulan itu, adik perempuan kepada Da’i Farhan iaitu Nik Fatma Amirah tampil meluahkan rasa kecewanya dengan tindakan abangnya yang menceraikan kakak iparnya serta menyifatkan abangnya itu seorang yang tidak bertanggungjawab.

Malah, hanya kerana bersuara dan memberikan sokongan terhadap kakak iparnya, akaun media sosialnya telah disekat oleh Da’i Farhan. Menerusi perkongsian itu, Nik Fatma seolah memberi bayangan bahawa mereka sekeluarga tidak merestui tindakan abangnya menceraikan Fatin.

Nik Fatma turut menitipkan pesanan buat ‘wanita’ yang merampas kebahagiaan rumah tangga abang dan kakak iparnya bahawa Allah itu Maha Adil dan akan membalas segala perbuatannya.

Dalam pada itu, Nik Fatma turut memohon orang ramai mendoakan agar abangnya sedar dan akan kembali semula ke pangkuan keluarganya.

Terdahulu, Da’i Farhan mengaku sudah menceraikan isteri pertamanya menerusi rakaman suara aplikasi WhatsApp. Bagaimanapun, pendakwah itu menafikan dakwaan bahawa dia telah melakukan kekerasan terhadap bekas isterinya.


PU Abu Tunai Umrah, Netizen Pesan Jangan Jumpa ‘Aura’ Lain

Semalam, Pencetus Ummah (PU) Abu Sufyan memuat naik satu video di Instagram miliknya memohon maaf kepada semua pihak. PU Abu turut meminta agar medoakan perjalanan dan urusannya untuk menunaikan ibadah Umrah selamat serta dipermudahkan.

Masih hangat dengan kontroversi rumah tangga Da’i Nik Farhan, perkongsian PU Abu itu mendapat perhatian netizen yang sempat menitipkan pesanan kepada pendakwah muda itu agar tidak tersangkut dengan ‘aura’ lain sewaktu berada di Mekah.

Malah, netizen turut mengingatkan bahawa isterinya iaitu Hana Azraa kini sedang hamil dan serta menjaga niat untuk fokus melakukan ibadah dan tidak terpikat dengan wanita lain. Tidak kurang juga ada yang memberikan nasihat sindiran kepada PU Abu agar jangan bernikah lagi disana.

Meskipun ramai yang memberikan pesanan sarkastik, namun ada dikalangan netizen memberikan kata-kata positif serta mendoakan agar pendakwah itu  dapat mengerjakan umrah dengan sempurna.

Terdahulu, kisah rumah tangga PU Abu menjadi perhatian umum apabila bekas isterinya, Ain ‘Afini mendedahkan telah diceraikan suaminya ketika sarat hamil selepas memilih untuk bernikah dengan Hana.


“18 Kali Wawa Tolak Permintaan Saya Nak Baby, Kali Ke 19…”

Tahniah diucapkan kepada pasangan Wawa Zainal dan Aeril Zafrel yang baru sahaja menimang cahaya mata ketiga mereka pada 1 Disember lalu. Baru-baru ini, Aeril sempat berkongsikan gambarnya bersama anak perempuannya yang diberi nama AyyaSoffya.

Namun apa yang menjadi perhatian adalah kapsyen yang dimuat naik oleh aktor itu ternyata membuatkan rata-rata netizen terhibur. Malah, netizen mengatakan kapsyen tersebut sememangnya ‘mengundang’ dan mendalam maksudnya.

Dalam pada itu, di ruangan komen rata-rata netizen seolah tahu kapsyen itu sama seperti kenyataan oleh seorang pendakwah yang pernah tular baru-baru ini.

Terdahulu, Da’i Farhan mendedahkan 18 wanita berhasrat untuk menjadi isteri keduanya. Namun, dia tidak kekuatan untuk menolak takdir Allah yang sudah menetapkan jodohnya dengan wanita ke-19 kerana di Mekah.


“Semoga Wanita Kaabah, Bekas Suami Bahagia Selamanya”

Segala spekulasi pendedahan oleh seorang peguam mengenai rumah tangga Da’i Nik Farhan akhirnya terjawab apabila pendakwah itu mengakui sudah pun menceraikan isteri pertamanya Fatin Nurul Ain dengan talak satu semalam.

Sebenar tadi menerusi Facebook, Fatin Nur Ain tampil menjelaskan segala kekusutan berlaku serta luahan hatinya tentang apa yang melanda rumah tangganya serta segala dakwaan yang telah didedahkan oleh seorang peguam sebelum ini.

Menerusi kenyataan itu, Fatin mengesahkan rumah tangga yang dibina selama empat tahun itu berakhir dengan talak satu melalui rakaman suara aplikasi WhatsApp pada 3 Disember 2019.

Menurut Fatin, kenyataanya itu bukan untuk menagih simpati namun untuk mempertahankan maruahnya dan keluarga apabila didakwa diceraikan kerana nusyuz.

“Alhamdulillah, Allah memberikan kekuatan pada diri saya untuk menerima ketentuan dari Allah ini iaitu bahtera rumahtangga yang dibina kerana Allah dan restu ibu bapa berakhir dengan lafaz talak satu melalui audio aplikasi WhatApps pada 3 December 2019.

“Tulisan kali ini bertujuan untuk mempertahankan maruah saya dan juga keluarga saya bila mana saya didakwa menjadi isteri yang nusyuz,” tulisnya.

Dalam pada itu, Fatin menjelaskan mengenai laporan polis yang dibuat berikutan dia merasakan diri terancam dan perasaan takut serta rasa selamat telah hilang menyebabkan dia membuat laporan polis atas nasihat ahli keluarga.

Fatin berkata dia menerima apa yang berlaku sebagai ujian daripada Allah dan mahu fokus dengan kehidupannya di masa mendatang. Dalam catatan tersebut, Fatin turut mendoakan agar bekas suaminya dan isteri barunya bahagia selamanya.

“Hidup saya tidak berakhir dengan berakhirnya episod perkahwinan saya ini setelah hadirnya wanita kaabah dalam hidup bekas suami saya. Saya doakan semoga mereka berbahagia selamanya.

“Bekas suami saya adalah walid kepada anak saya. Saya mohon janganlah diaibkan atau diperlakukan sama ada melalui perkataan atau apa tindakan sekali pun yang boleh mencemar imej seorang ayah pada anak saya,” katanya.

Terdahulu, Da’i Farhan mengaku sudah pun menceraikan isteri pertamanya itu menerusi rakaman suara aplikasi WhatsApp tengah hari semalam. Bagaimanapun, pendakwah itu menafikan dakwaan bahawa dia telah melakukan kekerasan terhadap bekas isterinya.


Da’i Farhan Mengaku Cerai Isteri Pertama Sedang Sarat Hamil

Sejak semalam tular mengenai khabar angin bahawa Da’i Nik Farhan sudah menceraikan isteri pertamanya, Fatin Nurul Ain yang sedang sarat hamil anak kedua mereka dengan talak satu apabila tular pendedahan oleh seorang peguam di media sosial.

Akhirnya segala spekulasi terjawab apabila Da’i Farhan mengaku sudah pun menceraikan isteri pertamanya itu menerusi rakaman suara aplikasi WhatsApp tengah hari semalam.

“Yang cerai itu betul, ustaz ceraikan dia (Fatin) dengan talak satu tengah hari tadi (Selasa),” katanya kepada mStar Online.

Bagaimanapun, Da’i Farhan menafikan dakwaan bahawa dia telah melakukan kekerasan terhadap isteri pertamanya seperti yang didakwa oleh peguam tersebut. Malah Da’i Farhan juga berkata dia tidak berada di luar negara seperti yang didakwa.

“Ini fitnah kepada ustaz sebenarnya, Fatin sekarang berada di kampung bersama keluarganya. Yang cerai itu betul yang lain fitnah,” katanya

Dalam pada itu, Da’i Farhan enggan mengulas lanjut punca dia menceraikan isteri pertamanya.

Sementara itu, rakaman suara lafaz cerai dipercayai milik pendakwah muda itu turut tersebar di media sosial. Lafaz cerai itu berbunyi, ” Jadi dengan nama Allah, Bismillahhirahmanirahim, Fatin Nurul Ain Binti Mat Aris, abang ceraikan sayang dengan talak satu.”

Menurut sumber terdekat, Fatin kini berada di Mahkamah Rendah Syariah Bentung Terenggany bagi menguruskan perceraian berkenaan.


Peguam Dedah Da’i Farhan Cerai Isteri Pertama Melalui WhatsApp?

Rumah tangga Da’i Nik Ahmad Farhan hangat diperkatakan apabila pendakwah itu mengumumkan telah berkahwin dengan seorang janda anak lapan ketika isterinya sedang sarat hamil anak kedua mereka.

Tiada angin tiada ribut, pendedahan dari seorang peguam mengenai rumah tangga pendakwah muda itu ternyata mengejutkan netizen yang memaklumkan Da’i Farhan sudah menceraikan isteri pertamanya dengan talak satu melalui aplikasi WhatsApp.

Perkara itu didedahkan oleh peguam terkenal, Asiah Abd Jalil menerusi Facebook miliknya yang mengesahkan bahawa dia sudah pun mendengar lafaz cerai yang disampaikan menerusi voice note.

Tambah peguam itu lagi, alasan bercerai kerana Fatin nusyuz dan telah memfitnah suaminya. Lebih mengejutkan, peguam itu memaklumkan Fatin mendakwa telah dipukul dan dikurung oleh Da’i Farhan dan laporan polis sudah pun dibuat.

Menurut peguam itu lagi, Da’i Farhan kini dikatakan berada di China bersama isteri keduanya. Setakat ini, masih tiada sebarang kenyataan lanjut berhubung perkara itu daripada Fatin mahupun Da’i Farhan. Malah tiada sebarang status di muat naik menerusi media sosial masing-masing.

Terdahulu, isteri pertamanya, Fatin Nur Ain akui kecewa dengan tindakan suaminya yang berkahwin lagi dan pada awalnya redha dalam paksa, namun kini dapat melalui ujian tersebut dengan baik.


“Layakkah Samakan Cintanya Dengan Kisah Cinta Nabi?”

Nama Da’i Nik Ahmad Farhan hangat diperkatakan apabila pendakwah itu berkahwin dengan seorang janda anak lapan. Malah, ramai yang mengecam tindakan pendakwah itu yang berkahwin lagi sedangkan isterinya sedang hamil anak kedua mereka.

Lebih menjadi bualan ramai apabila Da’i Farhan mendedahkan 18 wanita berhasrat untuk menjadi isteri keduanya namun terpaksa menolak. Namun, dia tidak kekuatan untuk menolak takdir Allah yang sudah menetapkan jodohnya dengan wanita ke-19 kerana di Mekah.

Menerusi temu bual itu juga, Da’i Farhan mengatakan pertalian cintanya dengan isteri kedua diibaratkan seperti kisah cinta Nabi Muhammad SAW dan Khadijah.

Kenyataan pendakwah itu sekaligus menimbulkan rasa kurang senang netizen yang meluat dan menyampah. Malah ada netizen mempersoalkan layakkah pendakwah itu menyamakan dengan Rasulullah kerana cinta Rasulullah sangat tulus.

Netizen berkata Rasulullah tidak madukan Siti Khadijah sewaktu masih hidup. Dalam pada itu, ada yang mempersoalkan niat pendakwah tersebut yang ke Mekah untuk beribadat atau mencari perempuan.

Terdahulu, Da’i Nik Farhan memaklumkan dia bernikah dengan isteri keduanya di Tanah Suci Mekah. Difahamkan, isteri keduanya merupakan seorang doktor dan ahli perniagaan.


Suami Lufya Omar Beri Nafkah Anak Hanya RM250 Sebulan?

Kemelut rumah tangga Lufya Omar masih tiada kesudahan lagi apabila Dr Che Muhammad Hafiz enggan menceraikannya sedangkan sebelum ini suaminya pernah mengeluarkan kenyataan sudah menceraikannya melalui aplikasi WhatsApp.

Meskipun berdepan ujian rumah tangga, namun Lufya tetap menjalani kehidupannya seperti biasa bersama anak tunggalnya, Lanaa Haura. Baru-baru ini, Lufya ada berkongsikan gambarnya sedang membeli barang keperluan rumah.

BACA: Sudah Dijemput, Suami Lufya Tak Hadir Majlis Hari Jadi Anak

Menerusi perkongsiannya itu, Lufya bertanyakan kepada pengikutnya berapa diperlukan untuk membeli barang kepeluan seorang anak untuk sebulan dan adakah cukup dengan hanya RM250.

Malah, Lufya berkata agak sukar untuk dia berjimat memandangkan harga barang sekarang semakin mahal. Perkata itu sekaligus menimbulkan spekulasi adakah suaminya hanya bagi RM250 sebulan untuk keperluan anak sehinggakan Lufya terpaksa memikirkan cara untuk berjimat?

Dalam pada itu, di ruangan komen rata-rata netizen bersetuju bahawa jumlah tersebut agak kecil dan tidak mencukupi untuk perbelanjaan anak. Malah, netizen turut berkongsikan wang yang dibelanjakan seorang anak RM600 sebulan dan adakalanya lebih.

Terdahulu, Lufya dan Che Hafiz diperintahkan untuk melantik ahli jawatankuasa pendamai (JKP) berhubung kemelut rumah tangga mereka. JKP akan bertindak untuk menasihati dan mencari jalan penyelesaian kemelut rumah antaramereka berdua.


Emma Maembong Dikecam Promosi Produk Kembalikan Dara

Boleh dikatakan peniaga sekarang bijak mengambil kesempatan menjadikan selebriti sebagai duta untuk melariskan sesuatu produk. Malah, para selebriti juga tidak ketinggalan untuk mencari duit poket dengan membuat review serta mengiklankan produk.

Namun, masih ramai selebriti kurang peka dengan produk yang mereka iklankan sehingga dikecam oleh netizen. Terbaru, Emma Maembong turut menjadi kecaman netizen gara-gara mempromosikan produk yang boleh mengembalikan dara wanita.

Malah, produk itu juga dikatakan boleh membantu wanita yang mempunyai ‘sejarah hitam’ untuk dapatkan semula maruah yang pernah tergadai sebelum ini.

Susulan itu, rata-rata netizen mempersoalkan tindakan Emma mempromosikan produk berkenaan malah mempertikai keberkesanan produk tersebut yang mungkin boleh membahayakan kesihatan. Malah, status untuk mempromosikan produk berkenaan juga seolah menggalakkan seks luar nikah.

Dalam pada itu, ramai peminatnya tidak menyangka Emma akan memperomosikan produk sedemikian dan ada yang memintanya untuk memadam perkongsian tersebut.


Nedim Sindir Netizen Komen Lucah Pada Isteri

Meskipun sudah beranak dua, ramai yang mengagumi kecantikan semula jadi Nora Danish yang masih lagi persis anak dara. Apa yang foto yang dikongsikan pasti akan membuatkan ramai wanita makan hati dengan kecantikan pelakon itu.

Baru-baru ini, Nora ada memuat naik fotonya mengenakan baju putih dan skirt putih biru khas untuk tatapan para peminatnya. Bagaimanapun, lain pula yang menjadi perhatian netizen terutamanya kaum lelaki yang ‘berotak kuning’.

Rata-rata lelaki miang memberikan komen nakal, tidak kurang juga ada yang bertanyakan adakah suami tidak marah memuat naik gambar tersebut untuk tatapan umum.

Mungkin tidak tahan melihat isterinya menjadi usikan berbaur lucah, Nedim tampil membalas komen nakal seorang netizen dengan nada sindiran serta turut memberikan pesanan kepada individu tersebut.

Susulan komen Nedim itu, seorang netizen seolah menyindir Nedim dengan mengatakan bahawa tahu marah apabila ada komen lucah pada isteri tetapi tidak marah apabila isterinya memuat naik gambar tersebut, namun komen tersebut dibalas oleh Nedim seolah memerli semula netizen itu.

Diruangan komen rata-rata memuji cara Nedim membalas komen nakal netizen dengan tenang dan tidak mudah melatah. Malah ada yang meminta Nedim supaya tidak mempedulikan netizen tersebut.


Isu Panggilan Kakak, Elfira Loy Belum Biasa Dipanggil Mama

Sebelum ini Elfira Loy mengakui masih tersasul membahasakan dirinya sebagai kakak dan seakan tidak percaya bahawa kini sudah menjadi ibu. Mengulas mengenai isu tersebut, Elfira berkata perkara itu bukanlah perkara serius yang perlu diviralkan.

Jelasnya lagi, anaknya itu adalah kehadiran bayi pertama dalam keluarga dan masih cuba untuk menyesuaikan panggilan baru kerana sudah terbiasa dengan panggilan kakak sebelum ini.

“Mengenai isu itu, tiada apa-apa serius yang perlu diviralkan, ahli keluarga saya semuanya sedang menyesuaikan diri dengan kehadiran bayi dalam keluarga kami. Saya tidak pernah ada anak buah dan tidak pernah dipanggil ‘mama’ atau ‘aunty EL’.

“Selama baby dalam perut pun saya selalu bercakap dengan kucing saya dan bahasakan diri sebagai kakak. Perkataan kakak tu sudah terbiasa membuatkan saya selalu gunakan perkataan itu,” katanya.

Hampir dua bulan bergelar ibu, Elfira Loy berkata dia tidak menghalang sesiapa sahaja yang mendekati anaknya, Muhamad Rayyan Khalaf dan lebih memilih untuk menjaga hati.

Bagaimanapun, Elfira berkata dia agak risau dan masih menitik beratkan kesihatan anaknya, namun ibu bapa perlu lebih bijak memainkan peranan dalam menjaga kebersihan anak masing-masing.

“Tak adalah setiap kali orang datang nak peluk cium dia saya nak kena beritahu pasal benda itu atau menghalang mereka. Benda begini sudah berleluasa dan mereka semua pun dah tahu baby masih fragile dan kita tak tahu kalau dia ada kulit sensitif atau apa.

“Saya cuma harap mereka faham dan ada saja yang datang, pegang dan cium dia tapi kalau saya cakap nanti buat mereka sakit hati pula. Jadi apa yang selalunya saya buat, terus cuci tangan dan muka anak saya,” katanya


“Kalau Pergi Spa, Facial Setiap Minggu Memangla Cantik”

Selamat melahirkan cahaya mata ketiga baru-baru ini, ramai yang memuji kecantikan Wawa Zainal meskipun baru saja selepas bersalin menerusi foto yang dimuat naik oleh Aeril Zafrel dimana Wawa sedang memangku bayi perempuannya.

Malah, ramai netizen terutamanya wanita yang mahu cantik seperti pelakon itu apabila bersalin kelak. Namun, tular satu perkongsian seorang netizen mengatakan pelakon itu pergi ke spa dan melakukan rawatan wajah setiap minggu jadi tidak hairanlah sentiasa cantik.

Tweet netizen tersebut mendapat perhatian Aeril yang membidas kenyataan individu itu. Malah, Aeril turut berkata tahun ini baru dua kali isterinya pergi ke spa dan bukan seperti yang didakwa netizen tersebut.

Dalam pada itu, rata-rata netizen menyifatkan individu tersebut sebenarnya cemburu dengan kecantikan pelakon tersebut. Malah, ramai yang mengatakan pelakon itu memiliki kecantikan semula jadi dan tidak perlukan lakukan semua itu untuk kelihatan cantik.

Tidak kurang juga ada yang memerli individu tersebut dengan mengatakan rajinnya selidik sampai tahu berapa kali pelakon itu pergi ke spa dan rawatan wajah. Ada yang mengatakan individu tersebut memuat naik status berkenaan semata-mata untuk meraih perhatian.


Di Sebalik Kisah Jumanji: The Next Level Yang Bakal Menggegarkan Pawagam

Filem box office suatu ketika dahulu kini kembali menghangatkan pawagam dengan misi mereka seterusnya dalam Jumanji: The Next Level.

Lebih mencabar dan lebih banyak permainan video Jumanji yang sebelum ini dihapuskan dalam filem Jumanji: Welcome To The Jungle telah diperbaiki dan dinaiktaraf dalam Jumanji: The Next Level.

Awkwafina, Dwayne Johnson and Karen Gillan dalam Jumanji: The Next Level

Filem pada mulanya mengisahkan mengenai empat orang sahabat yang terperangkap dalam permainan video Jumanji kini telah pun dewasa. Yang lebih menariknya kali ini, empat orang sahabat iaitu The Rock and the geng harus mencari jalan keluar daripada terus terperangkap dalam permainan video tersebut.

Sebelum kami bercerita lebih panjang mengenai cerita ini, apa kata anda save the date untuk serbu pawagam dan menonton sendiri filem Jumanji: The Next Level. Bagi yang belum menonton filem sebelum ini iaitu Jumanji: Welcome to the Jungle anda harus tonton dahulu sebelum serbu pawagam. Nanti tidaklah anda tertanya-tanya.

Bercakap mengenai filem Jumanji: The Next Level yang dibintangi oleh Dwayne Johnson, Jack Black, Kevin Hart, Karen Gillan, Nick Jonas dan ramai lagi. Kami tertarik untuk berkongsi fakta menarik disebalik tabir filem ini. Nak tahu apa yang best? Jom layan:

Bagi anda yang belum tahu, babak pengambaran file Jumanji di kawasan pergunungan, ladang dan lembah Hawaii merupakan lokasi sama di mana filem Jurassic Park dijalankan. -Sebahagiannya difilemkan di Glamis Dunes di California pada Februari lalu.

Lebih menarik lagi, The Rock juga turut menyambut ulang tahun kelahirannya di set pengambaran filem Jumanji: The Next Level.

Jangan tak tahu, Danny Devito dan Danny Glovers sudah 9 tahun berkerjasama bermula dengan filem pertama mereka “Im Still Here” pada tahun 2010.

Sebenarnya lagu tema Jumanji telah pun ditulis oleh Jack Black dan Nick Jonas tetapi tidak dimainkan. Ini semua gara-gara pengarah dan penerbit filem ini tidak mahu lagu itu dimasukkan di dalam filem ini.

Perkataan sebenar Jumanji berasal dari sebuah buku fantasi dan dari situ tercetusnya filem Jumanji. Pelakon Robin Williams, yang membintangi Jumanji siri pertama, arahan Joe Johnston pernah menerangkan asal-usul Jumanji sebagai perkataan Zulu (Bantu etnik Afrika Selatan), yang bermaksud “Banyak Kesan”.

Tambah menarik lagi filem asal Jumanji ini adalah satu kisah benar dimana boardgame yang dicipta oleh Doktor Witch Afrika benar-benar berlaku. Ada yang berani tak nak main? Mana tahu kalau-kalau teringin nak rasa dunia sebenar Jumanji.

Memang ternyata hebat dan menarik apabila filem Jumanji: Wecome To The Jungle meletop di pawagam dan meraih kutipan sebanyak RM57 Juta. Ini sekaligus melepasi sasaran target mereka iaitu hanya sebanyak RM20 Juta sahaja.

Memang gempak lah berbeza RM37 Juta tu. Erti kata lain, layak lah untuk mereka raih kutipan sebanyak itu dengan hasil filem mereka yang ternyata berbeza dari filem Malaysia. Mana tahu suatu hari nanti filem Malaysia pula bikin cerita yang luar dari kebiasaan kan!

Ha sebelum kami terlupa, Jumanji: Welcome To The Jungle juga telah menewaskan kutipan Spider-Man dengan kutipan tertinggi dunia buat Sony Pictures dengan jumlah keseluruhan sebanyak $962.1 juta.

Jadi kesimpulannya selepas kejayaan Jumanji: Welcom to The Jungle ini tidak hairanlah jika siri Jumanji seterusnya ini akan raih kutipan yang besar dan sudah tentunya akan lebih menghiburakan dengan watak masing-masing.

Mampu ke tidak The Rock and the geng ini keluar dari dunia permainan mereka? Apakah cabaran yang mereka harus tempuhi dalam filem ini? Sama-sama kita nantikan 5 Disember ini. Pastikan masa itu anda free okey, baru boleh tonton Jumanji: The Next Level dengan tenang.


Eizlan Yusof Bakal Nikah Gadis 29 Tahun Disember Ini

Selama hampir empat tahun menduda, pelakon Datuk Seri Eizlan Yusof, 48, akhirnya mengumumkan bakal berkahwin dengan wanita mualaf berketurunan Serani, Natasha Rosa Boudville, 29, pada 12 Disember ini.

Pengumuman itu dibuat Eizlan dalam majlis sidang media yang berlangsung di Bora Ombak, Putrajaya sebentar tadi. Walau bagaimanapun, Eizlan mengambil pendekatan merahsikan wajah bakal suri hidupnya itu sehingga hari pernikahan mereka minggu hadapan.

Untuk meraikan hari bahagia mereka, pasangan itu telah merancang sebanyak empat majlis iaitu malam berinai pada 11 Disember, akad nikah (12 Disember), majlis resepsi (13 Disember) dan malam penghargaan (14 Disember).

Berkenalan sejak empat tahun lalu, Eizlan berkata dia tertarik hati dengan perwatakan kelakar wanita kelahiran Kuala Lumpur itu yang bekerja dalam sektor perhotelan.

“Kami berkenalan sejak empat tahun lalu menerusi seorang kenalan. Saya sangat menyenangi sifat lucu yang dimilikinya selain kami mempunyai hobi yang sama iaitu menyelam.

“Saya melamarnya tiga bulan lalu dan orang pertama yang saya minta kebenaran ialah daripada ketiga-tiga anak saya.

“Anak-anak semua menyenangi Auntie Chacha dan dia pun sangat prihatin dan menyayangi anak-anak saya. Mereka melompat kegembiraan bila tahu saya nak kahwin semula.

“Dia sudah memeluk Islam pada Ogos tahun lalu dan secara spontan sahaja saya melamarnya pada bulan September lalu,” katanya kepada Rotikaya.

Dalam pada itu, mengenai majlis empat hari berturut-turut yang akan dijayakannya itu, Eizlan berkata perkara itu semua diuruskan oleh rakan-rakan baiknya dalam Angkatan Pertahanan Awam.

“Saya bersyukur dikelilingi ramai rakan-rakan yang sayangkan saya dan mereka masing-masing nak menyumbang dalam majlis ini.

“Kalau boleh saya nak adakan secara ringkas sahaja tapi mereka bermurah hati nak menyumbang,” katanya yang akan menggayakan persalinan perkahwinan istiadat Angkatan Pertahanan Awam Malaysia. (rtky/h)


Nabil Ahmad Dedah Rahsia Sentiasa Murah Rezeki

Siapa yang tidak mengenali selebriti serba boleh, Nabil Ahmad. Bukan saja berbakat dalam bidang komedi, malah sebagai pelakon dan pengacara. Sedar tak sedar sudah enam tahun Nabil mengacarakan program popular Gegar Vaganza.

Menurut Nabil berkata ramai rakan artis bertanyakan rahsia murah rezeki dan kejayaannya kerana mahu mengikuti jejak langkahnya. Nabil berkata rahsia dia berjaya hari ini sejak bergelar artis dia tidak pernah mengabaikan tanggungjawab membayar zakat.

“Saya percaya dalam hidup usaha dan kesungguhan dalam melakukan sesuatu bukanlah satu-satunya punca kita berjaya tetapi sebaliknya kita kena lihat sisi lain dalam aspek kehidupan kita.

“Termasuklah membayar zakat. Alhamdulillah sepanjang saya bekerja, saya tidak pernah melaksanakan tanggungjawab dalam rukun Islam itu.

“Alhamdulillah, hidup saya lebih tenang malah rezeki yang Allah berikan berlipat kali ganda. Saya bersyukur dapat merasai kenikmatan itu di dunia tetapi lebih penting saya mahu merasai ganjarannya pada akhirat pula,” katanya.

Dalam pada itu, Nabil turut menyeru semua umat Islam tampil membayar zakat dan yakin dengan janji Allah bahawa berzakat itu tidak akan mengurangkan harta tetapi akan dimurahkan lagi rezeki kita.

Walaupun cara pengacaraannya sering dikecam dan adalakanya gurauannya dikatakan tidak menghormati perasaan orang lain, namun perkara baik yang dilakukan oleh Nabil ini patut dijadikan contoh.


“Seksinya Jasmine Suraya, Kalau Ya Pun Pakailah Coli”

Baru-baru ini nama Jasmine Suraya menjadi bualan hangat netizen apabila pelakon itu berkongsikan fotonya tampil seksi dengan menggayakan jaket putih yang menampakkan bahagian lurah dadanya.

Meskipun ramai yang memuji kecantikan pelakon itu, namun rata-rata netizen mempersoalkan imej Jasmine itu yang dikatakan sangat berani kerana menampakkan dirinya seolah-olah tidak mengenakan pakaian dalam.

Seperti sudah dijangka, gambar tersebut tidak terlepas daripada komen-komen nakal daripada lelaki miang. Dalam pada itu, ada yang meminta agar Jasmine tampil lebih sopan serta lebih berhati-hati dalam berpakaian bimbang ianya mengundang kecaman.

Tidak kurang juga, ada yang mendakwa Jasmine seolah sengaja memuat naik gambar sedemikian untuk meraih perhatian semata-mata.

Namun, ada segelintir netizen meminta agar tidak mengecam Jasmine kerana pelakon itu adalah berketurunan Cina dan bukannya beragama Islam. Diruangan komen, masih ada netizen yang bertanyakan mengenai agama pelakon tersebut kerana sering disangka orang Melayu.


Rita Rudaini & Lisdawaty Berdamai, Tak Larat Gaduh

Mesti ramai masih ingat lagi kontroversi panas terpalit Rita Rudaini dan Lisdawaty Nazaruddin, 13 tahun dulu dimana kedua pelakon tersebut bergelut dalam kolam renang sehingga hubungan mereka menjadi renggang.

Bagaimanapun, Lisdawaty dan Rita dikhabarkan sudah pun berbaik dan tidak lagi menyimpan dendam. Lisdawaty berkata, dia dan Rita tidak mahu lagi mengenang kontroversi memalukan itu memandangkan usia sudah pun meningkat.

“Saya hanya mahu memandang ke hadapan. Tiada orang yang tidak mahu berubah. Lagipun, bukan sahaja umur meningkat, anak pun sudah bertambah. Tidak elok sekiranya kami terus bermasam muka.

“Selepas insiden itu, saya mengaku beberapa kali bermimpi yang positif mengenai Rita. Saya anggap mungkin Allah hendak tunjukkan sesuatu kepada saya.

“Kami sudah semakin berusia, tak laratlah hendak bergaduh. Lagipun industri ini kecil, jika ada yang cuba ‘mencucuk’ itu terpulanglah kepada mereka,” katanya kepada BH Online.

Dalam pada itu, Rita berkata baik dirinya mahupun Lisdawaty dan Fauzi, masing tidak kisah jika digandingkan bersama dalam filem atau drama. Rita berkata lagi, mereka sudah lama bertegur sapa namun tiada kesempatan untuk berborak panjang.

“Setakat ini, kami belum pernah mendapat tawaran berlakon bersama. Sekiranya ada tawaran, kami tiada masalah digandingkan bertiga dalam sebuah produksi,” kata Rita.

Terdahulu, Lisdawaty dan Rita pernah menimbulkan kekecohan ketika penggambaran drama arahan Rashid Sibir, kira-kira 13 tahun lalu. Pergeseran itu dipercayai ada kaitan dengan suami Lisda, Fauzi Nawawi.


Sedihnya Geng Mak-Mak Bila Anak Anak Ada Rancangan Sendiri Bila Cuti Sekolah Tapi …

Bila tiba musim cuti sekolah seperti sekarang, pastilah mak-mak semua sudah merancang untuk melakukan aktiviti tahunan bersama anak-anak. Ada yang mahu pergi bercuti ke luar negara, ada yang mahu pergi berkhemah menikmati alam semulajadi bersama anak-anak.

Tetapi bila anak sudah mempunyai ramai kawan di sekolah dan merancang aktiviti mereka sendiri, pastilah terasa kosong cuti sekolah untuk Geng Mak-Mak yang sentiasa mahu menghabiskan masa bersama keluarga.

Dalam episod terbaru Geng Mak-Mak: Edisi Cuti Sekolah, Rita Rudaini yang membawa watak Kak D mengalami situasi yang sama. Anak-anak Kak D ada rancangan sendiri untuk menghabiskan waktu cuti sekolah.

Memang sedih perasaan Kak D apabila anak-anaknya tidak mahu menjayakan aktiviti tahunan mereka untuk berkhemah tetapi apakan daya rancangan anak-anak perlu didahulukan supaya mereka gembira.

Namun sesuatu yang tidak diduga terjadi selepas Kak D membenarkan anak-anak keluar bersama kawan-kawan. Nak tahu penghujung kisah ini? Anda mesti tonton episod ketiga Geng Mak-Mak: Edisi Cuti Sekolah di Astro Gempak sekarang.

Lagi best jika anda turut sama menggunakan Darlie untuk menyegarkan lagi hari anda dengan senyuman bersama keluarga tersayang. Ketika itu barulah setiap apa yang anda rancang untuk anak anda menjadi!

Nak tahu lebih banyak idea dan ragam mak mak, jangan lupa untuk terus menonton Geng Mak-Mak: Edisi Cuti Sekolah di Astro Gempak.

Geng Mak-Mak: Edisi Cuti Sekolah ini kali ini menceritakan mengenai kisah seorang ibu, Kak D lakonan Rita Rudaini yang cuba untuk menghabiskan masa cuti sekolah bersama dua orang anak lelakinya namun ada sesuatu yang terjadi membuatkan rancangan beliau terbantut. Tetapi, ada pengakhiran gembira dalam kisah Kak D.

Turut menjayakan siri drama ini ialah Nad Zainal sebagai Dahlia, Fatin Afeefa sebagai Rose, Sazzy Falak sebagai Elanor dan Elvina Mohamad sebagai Zehan. Jadi golongan ibu bolehlah menanti setiap episod rancangan drama khas buat anda ini. Jangan lupa save the date okey!


Elfira Loy Dedah Rahsia Turun 17 Kg Lepas Bersalin

Sebelum ini Elfira Loy berkongsikan perkhabaran gembira apabila dia berjaya menurunkan berat badan sebanyak 12 kilogram selepas 30 hari melahirkan cahaya mata sulungnya.

Menurut Elfira, dia mengakui sangat disiplin dalam berpantang untuk mendapatkan bentuk badan idamannya.

Berat badannnya kini turun sehingga 17 kilogram berbanding sebelum ini, Elfira memberitahu dia mengamalkan memakai bengkung pada jangka masa lama, malah ketika tidur.

“Saya amalkan pantang cara tradisional dan memang betul-betul ikut setiap rutinnya.

“Sekarang sudah pun selesai pantang. Setiap hari rutinnya sama, saya amalkan bertangas, bertunku dan sebagainya. Malah pakai bengkung memang 10 jam sehari tu memang pakai saja, tidur pun pakai.

“Dari segi pemakanan saya memang jaga. Tempoh 44 hari saya amalkan makanan khas ibu berpantang, kemudian saya tambah lagi seminggu berpantang. Itu inisiatif sendiri, katanya kepada MH.

Dalam pada itu, Elfira berharap tahun hadapan dia dapat kembali untuk belakon jika ada tawaran yang bersesuaian. Malah, suaminya turut memberikan sokongan untuk kembali berlakon.

Elfira dan Faris Khairol Anuar mendirikan rumah tangga pada 1 Januari lalu. Pasangan itu menimang cahaya mata sulung pada 1 Oktober lalu yang diberi nama Muhamad Rayyan Khalaf.


Ini Masanya Untuk Anda Memiliki Kereta Hyundai Dengan Harga Berbaloi

Bagi anda yang belum mempunyai kereta sendiri dan berkeinginan untuk grab pengangkutan yang sangat diperlukan oleh semua orang, inilah masanya untuk anda membeli. Yang pastinya kami berani jamin ia sangat berbaloi. Barulah penutup 2019 anda kelihatan lebih gempak!

Lagi-lagi sekarang kereta jenama Hyundai sedang mengadakan promosi akhir tahun. Di mana, jika anda membeli kereta jenama ini anda akan dapat rebat wang tunai dan aksesori bernilai RM15,000. Takkan tak nak kan? Masa promosi inilah kena beli, kalau tidak melepaslah anda.

Tetapi tidak semua kereta jenama Hyundai mempunyai promosi, hanya keluaran tertentu sahaja. Nak tahu keluaran mana yang mempunyai promosi dan rebat wang tunai? Jom kita layan keluaran di bawah.

Bagi anda yang gemar reka bentuk sporty inilah kereta idaman yang perlu anda grab tahun ini. Mempunyai bentuk rekaan sedikit sport akan membuatkan gaya anda lebih terselah dengan light running daytime!

Yang paling menariknya, jika anda memilih Elantra keluaran terbaru ini, anda bakal mendapat rebat wang tunai dan aksesori bernilai RM15,000. Memang berbaloi habis jika Elantra ini menjadi idaman anda.

Mempunyai 7 sistem hiburan dengan skrin sentuh ini memboleh anda memandu sambil layan lagu-lagu yang dipasang menerusi Apple Carplay mahupun Android Auto.

Bukan itu sahaja, Elantra juga mempunyai 4 mod memandu yang membolehkan anda memilih mengikut citarasa dan keselesaan anda. Antara mod yang akan memberikan impak perjalanan yang selamat kepada anda adalah eco, normal, sukan dan pintar.

Mod pintar akan bertukar secara automatik antara ketiga-tiga mod bergantung kepada keadaan jalan raya dan pemanduan.

Yang mempunyai keluarga yang besar kereta Hyundai keluaran Tucson ini memang sangat sesuai dengan anda sekaligus memberikan anda keselesaan yang luar biasa.

Dibekalkan dengan prestasi berkuasa Turbo GDi Engine 1.6 sangat sesuai untuk anda yang gemar tahap kelajuan yang maksimum. Bakal buat anda lebih teruja dengan kereta Hyundai keluaran Tucson ini adalah sistem tailgate smart power yang lebih awesome.

Sesuai untuk anda yang sentiasa ingin tampil bergaya semasa pemanduan. Jika Tucson pilihan hati anda, rebat wang tunai dan aksesori bernilai RM14,000 akan menjadi milik anda.

Dilengkapi dengan ciri keselamatan terkini Hyundai SmartSense, Hyundai Ioniq ini sangat sesuai untuk anda yang sentiasa sibuk dan banyak menghabiskan masa di jalan.

Ini semua adalah Hyundai Ioniq ini turut mempunyai sistem bahan api hibrida dan tenaga yang cekap untuk memastikan pergerakkan anda selamat dan selesa tanpa ragu-ragu. Boleh dikatakan pemacu purata bagi Hyundai Ioniq ini adalah 900-1000KM.

Lebih menarik lagi, Hyundai Ioniq ini dilengkapi dengan pengecasan telefon tanpa wayar. Jadi anda yang sentiasa sibuk dan kadang terlupa bawa power bank tu, inilah kereta yang patut anda miliki.

Siap dapat pakej aksesori bernilai RM10,000 dan rebat wang tunai lagi. Takkan tak mahu!

Menawan dan elegan itu yang mampu digambarkan dengan Hyundai Santa Fe. Mempunyai 7 tempat duduk premium SUV. Sudah semestinya apabila mempunyai tempat duduk yang selesa semasa pemanduan itu akan membuatkan anda lebih tenang untuk terus memandu ke destinasi. Tapi ingat jangan tertidur pula!

Hyundai Santa Fe ini dilengkapi dengan sistem Smart Power Tailgate, pengecasan telefon tanpa wayar dan pengesanan tempat buta yang bakal memudahkan kerja anda semasa pemanduan.

Lebih menarik lagi, Hyundai Santa Fe ini mempunyai tayar kenderaan dengan cengkaman yang kuat.

Semua kereta keluaran Hyundai ini dibina dengan Advance High Strength Steel dari kilang besi yang dimiliki oleh Hyundai sendiri. Ini membuatkan kereta anda lebih kuat dan selamat. Yang pastinya akan memberi perlindungan yang lebih baik kepada semua orang di dalamnya.

Jadi kepada anda yang inginkan kereta keluaran Hyundai menjadi milik anda, haruslah dapat masa promosi sebelum 31 Disember ini!


Wawa Zainal, Aeril Zafrel Selamat Timang Anak Ketiga

Tahniah diucapkan kepada Wawa Zainal dan Aeril Zafrel yang baru saja menimang cahaya mata ketiga mereka di Pusat Perubatan Andorra. Perkara itu dimaklumkan sebentar tadi oleh Aeril menerusi akaun Instagramnya.

Menerusi perkongsian itu, Aeril meluahkan rasa syukur di atas kelahiran bayi perempuannya itu serta mengucapkan terima kasih kepada orang ramai yang mendoakan proses bersalin berjalan dengan lancar.

Dalam pada itu, Aeril turut memberitahu wajah anak ketiganya itu saling tidak tumpah seperti isterinya. Sebelum ini, Wawa berkongsikan nama anak mereka itu yang diberi nama Ayasoffya bersempena dengan nama sebuah masjid bersejarah di Turki.

Di ruangan komen ramai membanjiri laman sosial pelakon itu, dengan ucapan tahniah diatas kelahiran anak ketiga mereka.

Tahniah sekali lagi kami ucapkan. Semoga kesihatan Wawa dipermudahkan begitu juga dengan proses berpantang selepas ini. Tak sabar nak lihat wajah comel Wawa Junior!


Hubungan Zara Zya, Hafreez Adam Diganggu Pihak Ketiga

Hampir dua bulan mengikat tali pertunangan, Hafreez Adam mendedahkan ada individu cuba menganggu hubungan pertunangannya dengan Zara Zya. Bagaimanapun, Hafreez menganggap ianya hanya ujian sepanjang tempoh pertunagan.

Hafreez turut merasa pelik sepanjang dua tahun mereka bersama sebelum ini tiada yang cuba menganggu. Ujarnya lagi, sebelum bertunang mereka tidak pernah bergaduh, tetapi ianya berbeza selepas bertunang namun dia menganggap itu hanya dugaan.

“Betullah kata orang ada dugaan, sebenarnya agak pelik juga sepanjang dua tahun bersama sebelum ini tak ada orang kacau atau cucuk-cucuk kami, tapi lepas bertunang ada bunyi-bunyi pula.

“Sejujurnya sebelum tunang kami tak pernah gaduh, tapi lepas tunang ni ada lain sikit tapi saya anggap ini semua dugaan, kalau kita terlalu fikirkan tentang hal ini memang akan menganggu.

“Bagi saya dalam fasa pertunangan ini komunikasi sangat penting, perjalanan kami dah nak sampai ke penghujung, lainlah kalau sebelum tunang dulu kita mungkin boleh anggap hanya kawan sahaja,” katanya kepada mStar Online.

Dalam pada itu, Hafreez kesibukan kerja dan jadual penggambaran yang padat membuatkan dia dan Zara jarang bertemu disebabka. Namun, kedua-kedua mereka saling memahami dan perlu matang dalam perhubungan.

Hafreez dan Zara Zya mengikat tali pertunangan pada 12 Oktober lalu dalam sebuah majlis tertutup di Sungai Buloh, Selango, Pasangan ini dijangka akan mendirikan rumah tangga pada Oktober tahun depan.


Da’i Farhan Dedah 18 Wanita Minta Jadi Isteri Kedua

Nama Da’i Nik Ahmad Farhan hangat diperkatakan apabila pendakwah itu berkahwin dengan seorang janda anak lapan. Da’i Nik Farhan mendedahkan sebelum ini 18 orang wanita berhasrat untuk menjadi isteri keduanya namun terpaksa menolak kerana tiada keperluan untuk berkahwin lagi.

Bagaimanapun, Da’i Farhan berkata dia tiada kekuatan untuk menolak serta tidak mampu untuk menolak takdir Allah yang sudah menetapkan jodohnya dengan wanita ke-19 yang kini sudah bergelar isteri keduanya.

“Jujur saya katakan, sudah 18 orang wanita sudah meminta untuk menjadi isteri kedua sepanjang tempoh beberapa tahun perkahwinan saya dengan Fatin (isteri pertama). Namun semuanya saya tolak dengan mudah, namun wanita ke 19 ini membuatkan saya tiada kekuatan untuk menolak.

“Masyaallah, auranya membuatkan saya terkenan kisah penyatuan cinta antara Nabi Muhammad SAW dan Siti Khadijah,” katanya kepada mStar Online.

Dalam pada itu, Da’i Nik Farhan menegaskan isteri pertamanya seorang yang berfikiran terbuka mengenai isu berpoligami kerana sebelum ini isterinya pernah meminta Da’i Nik Farhan untuk berkahwin dengan rakannya sendiri.

“Sejujurnya isteri saya pernah minta saya kahwin dengan rakannya sendiri atas dasar ingin membantu kenalannya itu. Ia bermakna dia dapat menerima untuk bermadu. Namun saya menolak mentah-mentah kerana tiada keperluan untuk berbuat demikian.

Terdahulu, Da’i Nik Farhan memaklumkan dia bernikah dengan isteri keduanya di Tanah Suci Mekah. Difahamkan, isteri keduanya merupakan seorang doktor dan ahli perniagaan.


Mira Filzah Idam Anugerah Pelakon Wanita Terbaik

Dinobatkan Bintang Paling Popular ABPBH 32, malah sudah beberapa kali memenangi anugerah dalam kategori popular, Mira Filzah kini idamkan anugerah Pelakon Wanita Terbaik pula. Mira berkata dia mahu penggiat seni mengiktiraf bakatnya sebagai pelakon.

Malah, Mira mengakui dia cemburu melihat teman pelakon lain memenangi memenangi anugerah Pelakon Wanita Terbaik seperti pada Anugerah Skrin 2019 dan Anugerah Telenovela 2019.

“Bagaimanapun, sebagai pelakon kalau boleh saya mahu juga melihat bagaimana penggiat seni menilai bakat saya dalam menjayakan sesuatu watak.

“Kalau mereka mengiktiraf bakat saya antara yang terbaik, ia pencapaian sangat membanggakan. Saya mahu penggiat seni juga mengiktiraf bakat saya sebagai antara yang terbaik,” katanya kepada Harian Metro.

Dalam pada itu, Mira berkata meskipun dia kini sibuk dengan perniagaan makanan kesihatan yang baru saja dilancarkan, namun dia tidak akan sesekali meninggalkan dunia lakonan.

Mira berkata dia mahu terus berlakon jika skrip serta watak ditawarkan mencabar kemampuan lakonannya.


12 Lagu Bakal Berentap Di Anugerah Juara Lagu Ke-34

Selepas persaingan sengit selama tiga minggu, 12 lagu mara ke pentas berprestij Anugerah Juara Lagu Ke-34 yang bakal berlangsung Januari depan.

Keputusan itu diumumkan gandingan pengacara Sherry Al Hadad dan Haziq Hussni (Hot FM) pada pentas minggu terakhir Semi Final Muzik Muzik 34 (SFMM34) di Sri Pentas 2, Shah Alam, malam tadi.

Menariknya utk edisi kali ini, lagu judul sama iaitu Sumpah nyanyian Naim Daniel dan Aina Abdul antara 12 lagu yang layak ke peringkat akhir Anugerah Juara Lagu ke-34.

Drama – Drama Band
Kisah Cinta Kita – Hafiz Suip
Ku Bersuara- Ernie Zakri)
Anta Permana – Bob Yusof
Bangun -Aman RA
Sumpah – Naim Daniel
Ragaman – Fairuz Misran
Rampas – Akim & The Majistret
Dinda – Kugiran Masdo
Peneman – Hazama
Sumpah – Aina Abdul
Lembah Kesepian – Haqiem Rusli

Tahniah buat semua finalis yang bakal berentap di pentas akhir AJL34 yang dijadualkan berlangsung pada Februari depan. (rtky/h)


Masa Hadapan Kewangan Bukan Lagi Kertas & Logam, Rasai Teknologi Baru Di Festival LIFT 2019

Jika anda baca artikel ini di telefon pintar, besar kemungkinan anda pernah menjalankan urusniaga kewangan secara digital. Dengan pelbagai pilihan e-dompet dan juga perbankan melalui aplikasi, kita sebenarnya sudah hidup di masa hadapan yang menjadi impian ramai berpuluh tahun dahulu.

Semakin ramai antara kita sebenarnya sudah mula melupakan transaksi kewangan dengan wang kertas dan syiling logam. Kita punyai pilihan untuk lebih bebas membayar dengan teknologi kewangan (Finance Technology) yang semakin canggih.

Sejajar dengan itu, Kementerian Kewangan Malaysia bekerjasama dengan Bank Negara Malaysia bakal mengajurkan festival teknologi kewangan dan seni yang bakal mengambil tempat pada 28 dan 29 Disember 2019.

Putrajaya Live in Future Times (LIFT) Festival 2019 ini akan memberikan anda peluang untuk merasai teknologi yang bakal merubah persepsi kita semua terhadap kewangan, perbankan dan traksaksi harian khasnya.

Melalui pelbagai acara yang dirancang sepanjang dua hari festival LIFT ini berlangsung, pengunjung dapat belajar dan merasai sendiri apa yang bakal ditawarkan oleh pelbagai syarikat diluar sana berkaitan teknologi kewangan.

Festival LIFT 2019 ini terbahagi kepada tiga komponen utama iaitu The Showcase, The Fringe dan The Market.

The Showcase akan menyaksikan perlbagai pameran interaktif berkaitan fintech atau teknologi kewangan terkini untuk anda belajar tentang masa hadapan. Juga terdapat seminar, sesi bual bicara dan bengkel khas bersama nama nama besar dalam teknologi kewangan Malaysia dan serantau.

Komponen utama The Showcase yang akan mengambil tempat di Menara Perkeso, Putrajaya ini turut menawarkan aktiviti untuk kanak-kanak supaya ada pendedahan awal tentang masa hadapan kewangan di dunia.

The Fringe merupakan komponen seni dalam Festival Putrajaya LIFT 2019 yang mana 10 persembahan kreatif dari 10 buah negara akan menyerikan lagi festival ini. Melalui The Fringe juga anda boleh merasa pengalaman seni visual dengan teknologi virtual reality (VR) terbaru.

Misalnya pementasan digital Code: Cytus yang mengambil inspirasi dari permainan mudah alih, CYTUS menampilkan kombinasi live band, DJ dan tarian dengan imej hologram. Pementasan FROGMAN dan tayangan dua buah filem Taiwan dengan resolusi 8K juga merupakan tarikan utama The Fringe.

Rugi jika hadir ke Festival Putrajaya LIFT 2019 tetapi tidak merasai sendiri suasana membeli-belah nirtunai (cashless) yang bakal menjadi teknologi utama di masa hadapan. Dengan itu, The Market merupakan platform terbaik untuk anda teroka.

The Market yang bakal mengambil tempat di Suasana PjH, Putrajaya dibahagikan kepada lima segmen utama iaitu Pasar Glam yang memiliki jenama utama dalam produk gaya hidup, fesyen dan kecantikan dari Malaysia dan negara serantau, Pasar Seni (produk tradisional Malaysia), Pasar Tradisi (ubat-ubatan tradisional Malaysia), Pasar Botani (tumbuhan hidup eksotik) dan Medan Makan untuk anda menjamu selera dengan menu lazat tempatan.

Memang boleh berkampung dua hari di Festival Putrajaya LIFT 2019 dan anda tidak akan kehabisan aktiviti untuk dilakukan di sana. Untuk maklumat lanjut tentang Festival Putrajaya LIFT 2019 anda boleh layari putrajayalift.com dan media sosial #putrajayalift. Ayuh menuju masa hadapan yang lebih canggih!


Suhaimi Saad Lancar Mosus Foundation Bantu Orang Susah

Sebut saja nama Suhaimi Saad pasti ramai tahu bekas anggota kumpulan nasyid In Team itu pernah mencetuskan kontroversi kerana pendirian anti vaksin dan mencabar angkasawan negara untuk bersumpah bahawa bumi itu bulat sfera.

Pasti ramai tahu bahawa Suhaimi sering terlibat dengan kerja kebajikan. Baru-baru ini menerusi Facebook, suami kepada Ina Naim itu mengumumkan bahawa dia telah menubuhkan satu tabung yang diberi nama Mosus Foundation.

Menurut Suhaimi, tabung itu ditubuhkan sebagai usaha untuk membantu golongan muslim yang memerlukan bantuan, sumbangan atau pinjaman tanpa faedah atau bunga.

Ujarnya lagi, 30 peratus daripada pendapatannya akan dimasukkan di dalam tabung berkenaan dan 10 peratus daripadanya akan digunakan untuk tujuan pengurusan seperti bayaran bil telefon dan sebarang kos berkaitan bantuan.

Menerusi perkongsian tersebut, Suhaimi turut menyeru kepada mana-mana pihak yang ingin menyumbang bolehlah terus menghubunginya.

Sebelum ini, penyanyi ini terlibat dalam kerja kebajikan pertubuhan bukan kerajaan (NGO) Pembangunan Insan Sabah Care atau Sabah Care. Malah, Suhaimi dan Ina sering dilihat membawa empat anak mereka mengadakan persembahan di bazar Ramadan sebagai aktiviti amal.


Wawa Zainal, Aeril Zafrel Kini Miliki Wisma Sendiri

Kini sudah bergelar ahli perniagaan berjaya dan jutawan dalam bidang perniagaan, Wawa Zainal dan Aeril Zafrel meluahkan rasa syukur apabila perniagaan kosmetik yang diusahakan selama tiga tahun membuahkan hasil.

Nampaknya perniagaan yang diusahakan melangkah setapak lagi apabila pasangan itu dapat meralisasikan impian untuk mempunyai wisma mereka sendiri. Aeril turut berkongsikan cerita ketika di awal perniagaan mereka hanya bermula di rumah sahaja tanpa ada pekerja.

“Alhamdulillah melangkah setapak lagi. Impian untuk duduk di wisma tercapai. Bermula dari bekerja di rumah. Wawa la ambil order Whatsapp, Wawa la yang tulis order dan saya pula tukang hantar barang ke poslaju.

Dalam pada itu, Aeril turut meluahkan rasa syukur di atas rezeki diberikan serta tidak menyangka bahawa kini mempunyai seramai 20 orang pekerja serta 1,000 penjual yang memasarkan produk mereka.

Menerusi ruangan komen, rata-rata netizen termasuk rakan artis mengucapkan tahniah serta mendoakan agar perniagaan pasangan itu akan kekal maju serta dapat mengembangkan lagi empayar perniagaan.

Tahniah buat pasangan ini. Apa pun tiada kejayaan datang bergolek, perlukan usaha keras. Diharap kejayaan pasangan ini dapat dijadikan inspirasi buat mereka diluar sana untuk berjaya.


Nak Menang Chicken Dinner? Pastilah Dengan Skrin, Storan Dan Bateri Besar Huawei Y9 Series Daripada Harga Hanya RM799

Lepak mamak setiap malam dengan kawan-kawan untuk layan PUBG Mobile, mestilah anda mahu tunjuk hebat bukan? Lebih lebih lagi bila tinggal 2 pemain dan semua kawan-kawan pula sudah mati, memang tiba masa anda untuk teruskan perjuangan pasukan anda.

Tapi, bila anda sudah bidik musuh di sebelah sana dan hanya tinggal tarik bicu untuk menembak, bateri telefon pintar anda pula habis. Bayangkan pula tiada powerbank berdekatan atau lebih teruk memang tiada punca kuasa untuk teruskan permainan — memang haru hidup dibuatnya.

“Better luck next time!“, ungkapan buat sakit hati dari PUBG Mobile.

Situasi sebegitu bukan perkara asing buat ramai pemain permainan mudah alih di telefon pintar hari ini dan pastinya satu situasi yang mengecewakan setiap kali. Sudah tiba masanya untuk anda pilih telefon pintar yang lebih baik terutamanya dari segi kapasiti bateri supaya mampu bertahan lama.

Mari kami jelaskan tiga sebab penting kenapa anda perlu pilih Huawei Y9s sebagai ‘senjata’ baru anda dalam mendapatkan Chicken Dinner setiap kali bermain.

Percaya atau tidak yang Huawei Y9s hadir dengan kapasiti bateri bersaiz 4,000 mAh yang membolehkan penggunanan sehingga 1-2 hari. Ini termasuk penggunaan panggilan telefon berterusan selama 40 jam, mendengar muzik sehingga 80 jam dan menonton video kegemaran anda sehingga 9 jam. Wow!

Keupayaan bateri yang besar ini pastinya membantu anda bermain permainan mudah alih dengan lebih baik. Untuk penjimatan bateri lebih baik, Huawei Y9s hadir dikuasakan oleh Kirin 710F yang memberikan prestasi hebat dan mengurangkan penggunaan bateri dalam masa yang sama.

Pernah cuba pinjam kabel telefon pintar rakan anda tetapi tidak bersesuaian, jangan risau kerana Huawei Y9s turut dilengkapi dengan kabel USD Type-C yang menyenangkan hidup anda!

Tidak cukup dengan bateri berkapasiti besar, Huawei Y9s turut hadir dengan skrin besar bersaiz 6.59-inci dan resolusi 2340 x 1080 bersama teknologi Ultra Fullview Display yang memberikan paparan lebih jelas, warna lebih terang dan pengalaman lebih mendalam.

Senang untuk anda yang sukakan skrin yang jelas ketika bermain permainan mudah alih mahu pun ketika membaca atau menonton video kegemaran setiap hari.

Gamer sejati tidak akan fokus kepada satu permainan mudah alih sahaja. Dengan storan Huawei Y9s berkapasiti besar sehingga 128GB, anda boleh muat turun lebih banyak permainan yang berbeza tanpa perlu memikirkan cukup storage ke tidak.

Kalau 128GB storan terbina dalam Huawei Y9s masih belum mencukupi, anda boleh masukkan memori kad sehingga saiz 512GB untuk storan yang lebih banyak. Memang senang!

Winner Winner Chicken Dinner! Sekarang anda sudah tidak perlu risau perjuangan tersangkut di tengah jalan kerana masalah bateri, skrin dan storan yang kecil. Huawei Y9s memberikan anda semuanya dengan lebih besar untuk memudahkan hidup anda.

Tunggu apa lagi, anda boleh dapatkan Huawei Y9s pada harga RM999 di laman rasmi Huawei hari ini atau kunjungi kedai rasmi Huawei yang berdekatan dengan anda. Lebih menarik, dengan setiap pembelian anda akan terima Huawei Band 4 secara PERCUMA yang perlu anda terbus menerusi Member Center!

Huawei turut menawarkan harga baharu Huawei Y9 prime yang tidak kurang hebatnya pada harga hanya RM799. Ayuh!


Jalil Hamid 7 Bulan Menganggur Kerana Lantang Bersuara

Berani bersuara mengenai isu bayaran pelakon senior, Jalil Hamid mengakui hampir tujuh bulan terpaksa menganggur kerana tidak menerima sebarang tawaran berlakon.

Sebelum ini, Jalil rasa terhina dengan bayaran RM1,500 sebagai watak utama dalam drama. Bagaimanapun, Jalil berkata apa yang disuarakannya itu adalah satu tindakan wajar kerana bayaran untuk pelakon lama tidak patut diperlekehkan.

“Walaupun isu bayaran untuk pelakon lama seperti saya sudah banyak kali disuarakan tetapi hingga kini masih tidak nampak perubahan.

“Bukan saya seorang yang bersuara tetapi ramai juga pelakon lama meluahkan perkara sama, namun situasi tetap sama. Alasannya, pelakon popular perlu dibayar mahal manakala pelakon ‘tak berapa ada’ seperti saya kena bersedia terima bayaran murah,” katanya kepada Harian Metro.

Dalam pada itu, Jalil berkata antara alasan lain yang diberikan oleh pihak penerbit mengapa bayaran untuk pelakon senior murah adalah kerana stesen TV membayar murah drama dihasilkan.

“Kata mereka (penerbit), harga dibayar stesen TV masih sama seperti dulu sejak drama diswastakan pada 1986. Keuntungan diperoleh kurang. Jadi bayaran tetap murah kerana mengambil kira faktor tertentu,” katanya.

Terdahulu, Jalil Hamid meluahkan rasa terkilan dengan sesetengah syarikat produksi yang memberi bayaran murah kepada pelakon senior sedangkan sanggup berhabis puluhan ribu untuk bakat baru kerana mempunyai jumlah pengikut yang ramai di laman sosial.


Tampil Berpurdah, Erma Fatima Dikecam Taasub Agama

Perkongsian terbaru pelakon dan pengarah Erma Fatima menjadi perhatian ramai apabila tampil dengan berpurdah. Bagaimanapun, ada pihak mendakwanya taksub agama dan memakai hanya untuk berfesyen.

Namun, menerusi perkongsian di Instagram, Erma memberitahu dia mempunyai alasan tersendiri mengapa dia memakai purdah. Erma menjelaskan dia mahu menjaga adab serta menunjukkan rasa hormat ketika bertemu agamawan.

“Bila pakai niqab dia kata islam extreme, dia kata fesyen, dia kata taksub. Aku pakai bukan kerana extreme apatah lagi menganggap niqab itu fesyen.

“Salah tu. Aku pakai kerana itulah adab bila berjumpa habib atau ulamak dari luar terutama dari Arab. Itu peradaban mereka yang harus di hormati,” tulisnya.

Erma memberitahu pemakaian niqab bukan perkara wajib bagi wanita, namun ianya dapat mengelakkan fitnah dimana dapat melindungi wajah dari pandangan yang boleh mengundang dosa.

“Memang dalam Quran tak suruh pakai niqab tapi kalau orang pakai niqab dah rasa selesa kenapa mesti kita pertikaikan. Melindungi wajah dari pandangan yang boleh mengundang dosa tak akan jadi satu kesalahan,” katanya.

Dalam pada itu, Erma turut meluahkan rasa kesal dengan sikap netizen yang asyik mencari kesalahan orang lain serta terlalu cepat menghukum. Malah, Erma meminta agar netizen yang negatif supaya ubati hati mereka terlebih dahulu.